|  |  |  |
| --- | --- | --- |
| Bosna i Hercegovina Federacija Bosne i HercegovineBosansko–podrinjski kanton GoraždeMINISTARSTVO ZA PRIVREDU |  | Бocнa и ХepцeгoвинaФeдeрaциja Бocнe и ХepцeгoвинeБocaнcкo-пoдрињcки кaнтoн ГораждеΜИНИСТАРСТВО ЗА ПРИВРЕДУ |
|  |  |  |

PROGRAM UTROŠKA SREDSTAVA

BUDŽETA BOSANSKO-PODRINJSKOG KANTONA GORAŽDE ZA 2013. GODINU

|  |  |
| --- | --- |
| Godina: | 2013 |
| Budžetski korisnik | Ministarstvo za privredu |
| Ekonomski kod: | 614 500 |
| Naziv ekonomskog koda:  | Subvencije privatnim preduzećima i poduzetnicima |

|  |  |  |
| --- | --- | --- |
| Bosna i Hercegovina Federacija Bosne i HercegovineBosansko–podrinjski kanton GoraždeMINISTARSTVO ZA PRIVREDU |  | Бocнa и ХepцeгoвинaФeдeрaциja Бocнe и ХepцeгoвинeБocaнcкo-пoдрињcки кaнтoн ГораждеΜИНИСТАРСТВО ЗА ПРИВРЕДУ |
|  |  |  |

PODACI O PROGRAMU

Naziv programa: Program podrške razvoju privatnog sektora i izvozne industrije Bosansko-podrinjskog kantona Goražde

Budžetski korisnik: Ministarstvo za privredu

Budžetski razdjel: 17

Ekonomski kod: 614 500

Analitički kod POD 001

Naziv analitičkog koda: Subvencije privatnim preduzećima i poduzetnicima

Period realizacije programa: 01.01.2013 - 31.12.2013.

Ukupna vrijednost programa: 580.000 KM

Odgovorna osoba: Demir Imamović, dipl.ecc

Pozicija odgovorne osobe: Ministar

Kontakt osoba za program: Ismet Omeragić

Kontakt telefon: +387-38-228-640

Kontakt e-mail: jedinicazarazvoj@bpkg.gov.ba

Datum usvajanja programa: 22. maj 2013. godine

Saglasnost: Saglasnost na program utroška dala je Vlada Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 7/13)

Objavljivanje: Program je objavljen u Službenim novinama Bosansko-podrinjskog kantona Goražde broj: 7/13

Internet: [www.mp.bpkg.gov.ba](http://www.mp.bpkg.gov.ba)

|  |  |  |
| --- | --- | --- |
| Bosna i Hercegovina Federacija Bosne i HercegovineBosansko–podrinjski kanton GoraždeMINISTARSTVO ZA PRIVREDU |  | Бocнa и ХepцeгoвинaФeдeрaциja Бocнe и ХepцeгoвинeБocaнcкo-пoдрињcки кaнтoн ГораждеΜИНИСТАРСТВО ЗА ПРИВРЕДУ |
|  |  |  |

Na osnovu člana 42. Zakona o izvršenju Budžeta Bosansko-podrinjskog kantona Goražde za 2013.godinu (''Službene novine Bosansko-podrinjskog kantona Goražde“, broj:15/12), u skladu sa Programom razvoja Bosansko-podrinjskog kantona Goražde (''Službene novine Bosansko-podrinjskog kantona Goražde'', broj: 10/11) i Zakona o sistemu državne pomoći u Bosni i Hercegovini (“Službeni glasnik BiH” broj: 10/12), Ministarstvo za privredu Bosansko-podrinjskog kantona Goražde utvrđuje:

**P R O G R A M U T R O Š K A**

sredstava Budžeta Bosansko-podrinjkog kantona Goražde za 2013. godinu

sa ekonomskog koda 614 500 - Subvencije privatnim preduzećima i poduzetnicima

TAČKA 1.

NAZIV PROGRAMA

Naziv Programa utroška sredstava Budžeta Bosansko-podrinjskog kantona Goražde sa ekonomskog koda 614 500 – Subvencije privatnim preduzećima i poduzetnicima glasi: **Program podrške razvoju privatnog sektora i izvozne industrije Bosansko-podrinjskog kantona Goražde** (u daljem tekstu: program).

TAČKA 2.

NADLEŽNOSTI MINISTARSTVA ZA PRIVREDU

1. Na osnovu zakona o kantonalnim ministarstvima i drugim tijelima kantonalne uprave Bosansko-podrinjskog kantona Goražde (Službene novine BPK Goražde broj: 05/03) nadležnosti Ministarstva privrede su predlaganje i provođenje politike u oblasti industrije, poduzimanje mjera za unaprijeđenje proizvodnje, upravljanje prirodnim bogatstvima, razvoj poljoprivrede, upravljanje poljoprivrednim zemljištem, uzgoj, zaštita i unaprijeđenje šuma, šumske komunikacije i eksploatacija šuma, industrijske vode, vodoprivredne aktivnosti, korištenje voda u energetske i rekreacijske svrhe, upotreba i zaštita voda, ulaganja u privredna preduzeća, promet roba i usluga, učešće u kreiranju politike uvoza i izvoza, kontrola cijena proizvoda i usluga, zaključivanje ekonomskih sporazuma, kreiranje i implementaciju politike kantonalnog turizma, razvoj turističkih resursa, razvoj rekreativnih, rehabilitacijskih i drugih centara, promocija turizma, ugostiteljsto, poduzetništvo, provođenje politke razvoja komunikacija i transportne infrastrukture, razvoj javnog prometa, izgradnja, obnova i održavanje saobraćajnica od značaja za kanton, modernizacija cestovnog prometa i osiguranje komunikacijskih veza na području Bosansko-podrinjskog kantona Goražde.
2. Program je izrađen u skladu sa:
3. Zakonom o izvršenju budžeta Bosansko-podrinjskog kantona Goražde za 2013. godinu;
4. Programom razvoja Bosansko-podrinjskog kantona Goražde do 2014. godine;
5. Ciljeve i politike Bosansko-podrinjskog kantona Goražde za 2013. godinu (“Službene novine Bosansko-podrinjskog kantona Goražde”, broj: 3/13).
6. Programom rada Vlade Bosansko-podrinjskog kantona Goražde za 2013. godinu (“Službene novine Bosansko-podrinjskog kantona Goražde”, broj: 3/13).

TAČKA 3.

OPIS PROGRAMA

1. Programom razvoja Bosansko-podrinjskog kantona Goražde do 2014. godine definisano je ubrzanje privrednog razvoja, kreiranje novih radnih mjesta, razvoj privredne infrastrukture i izvozno orjentisane prerađivačke industrije kao ključne razvojne proritete Bosansko-podrinjskog kantona Goražde.
2. Program podrške razvoju privatnog sektora i izvozne industrije osigurava da se planirana sredstva budžeta Ministarstva za privredu koriste na transparentan, specifičan, mjerljiv način sa svrhom da se podrži:
3. privredni razvoj i zapošljavanje,
4. kreiranje novih radnih mjesta u izvozno orjentisanoj prerađivačkoj industriji,
5. provođenje drugih mjere koje doprinose razvoju privrede, unaprijeđenju industrijske infrastrukture i kreiranju novih, sigurnijih i bolje plaćenih radnih mjesta na području u Bosansko-podrinjskog kantona Goražde.
6. Program obuhvata:
7. odredbe o početku i rokovima provođenja programa,
8. pregled stanja privrede Bosansko-podrinjskog kantona Goražde za 2012. godinu,
9. opšti cilj i posebni ciljevi programa za 2013. godinu,
10. potrebna sredstva za provođenje programa,
11. kriterije za raspodjelu sredstava,
12. procedure apliciranja, selekcije i evaluacije projekata i zahtjeva za sredstvima,
13. prioriteti, finansijski kriteriji i način rangiranja,
14. naziv korisnika sredstava,
15. procjenu rezultata,
16. procjenu nepredviđenih rashoda i rizika.
17. Program definiše bitne elemente za dobijanje saglasnosti od strane Vlade u skladu sa Zakonom o izvršenju budžeta Bosansko-podrinjskog kantona Goražde (svrha programa, opšti i posebni ciljevi, kriteriji za raspodjelu sredstava, korisnike sredstava, način procjene rezultata i procjena nepredviđenih rashoda i izdataka.
18. Program je otvoren za sufinansiranje projekata privrednih društava koji doprinose kreiranju novih radnih mjesta (zapošljavanje) proizvodnim malim i srednjim preduzećima, prerađivačkoj industriji, u sektoru usluga, pomoć za privredna društva koja se nalaze u poteškoćama te projekata i aktivnosti koje doprinose povećanju konkurentskih prednosti.

TAČKA 4.

POČETAK I ROKOVI PROVOĐENJA PROGRAMA

1. Ovaj program je višegodišnjeg karaktera koji se provodi do 2014. godine.
2. U programu su definisane aktivnosti za 2013. godinu, a provođenje programa počinje dobivanjem saglasnosti od strane Vlade Bosansko podrinjskog kantona Goražde i trajaće do 31.12.2013. godine.
3. Godišnji program za 2014. godinu donijeće se nakon donošenja budžeta kantona za 2014. godinu.
4. Krajnji rok za dostavljanje zahtjeva za korištenje sredstava ističe 04. novembra 2013. godine u 16:00 sati.

TAČKA 5.

PREGLED STANJA PRIVREDE BOSANSKO-PODRINJSKOG KANTONA GORAŽDE U 2012. GODINI

1. Stanje privrede Bosansko-podrinjskog kantona Goražde je polazna osnova za procjenu potreba korisnika koje su podržane u okviru ovog programa. Stanje privrede se mjeri na osnovu izvještaja o mjesečnim statističkim kretanjima u Federaciji BiH i finansijskih izvještaja privrednih društava.
2. Na kraju 2012. godine na području kantona bilo je zaposleno 6.138 radnika što je za 597 radnika više u odnosu na 31.12.2011. godine (povećanje 10,7%) i za 1.030 više radnih mjesta u odnosu na decembar 2010. godine (20,16%).
3. Protekla godina obilježena je najvećim godišnjim rastom broja novih radnih mjesta. Prerađivačka industrija Bosansko-podrinjskog kantona Goražde na kraju godine zapošljavala je 2.916 radnika, što je povećanje od 664 novih radnih mjesta u odnosu na kraj 2011. godine.
4. Tokom protekle godine zabilježen je pad zaposlenosti u preduzećima koja zapošljavaju manje od 250 radnika, a stanje u sektoru usluga takođe ukazuje na smanjenje zaposlenosti zbog čega je povećanje zaposlenosti u sektoru usluga jedan od prioriteta, posebno u oblastima povezanim sa potrebama izvozne industrije.
5. Osnovni odabrani indikatori stanja privrede Bosansko-podrinjskog kantona Goražde od 2010. godine na kraju svake godine prikazani su u tabeli 1.

Tabela 1:

Pregled osnovnih indikatora stanja privrede Bosansko-podrinjskog kantona Goražde

(Ukupno za godinu, stanje na kraju decembra)

|  |  |  |  |  |
| --- | --- | --- | --- | --- |
| RBR | INDIKATOR | 2010 | 2011 | 2012 |
| 1. | Ukupan broj nezaposlenih | 4.254 | 3.855 | 3.644 |
| 2. | Ukupan broj zaposlenih | 5.108 | 5.541 | 6.138 |
| 3. | Broj zaposlenih u prerađivačkoj industriji kantona | 1.894 | 2.252 | 2.916 |
| 4. | Prosječne neto plaće u industriji kantona (u KM) | 591,63 | 607.06 | 629,11 |
| 5. | Ukupni prihod privatnog sektora ( u km) | 88.710.694 | 106.405.086 |   |
| 6. | Ukupan izvoz (u .000 KM) | 91.626.000 | 101.891.000 | 104.424.000 |
| 7. | Ukupan uvoz (u .000 KM) | 72.549.000 | 79.637.000 | 76.847.000 |
| 8. | Broj velikih preduzeća (≥ 250 radnika) | 1 | 3 | 4 |
| 9. | Broj radnika u velikim preduzećima | 394 | 980 | -  |
| 10. | Ukupan prihod velikih preduzeća (u .000 KM) | -  | -  | -  |
| 11. | Broj preduzeća srednje veličine (≥ 50 < 250 radnika) | 8 | 8 | 8 |
| 12. | Broj radnika u preduzećima srednje veličine | 968 | 995 | -  |
| 13. | Ukupan prihod preduzeća srednje veličine (u .000 KM) | -  | -  | -  |
| 14. | Broj malih preduzeća (≥ 10 < 50 radnika) | 19 | 19 | 19 |
| 15. | Broj radnika u malim preduzećima | 478 | 452 | -  |
| 16. | Ukupan prihod malih preduzeća |  - |  - | -  |

1. Pokretački motor razvoja Bosansko-podrinjskog kantona Goražde je prerađivačka industrija koja se nakon desetogodišnje stagnacije (1996-2006) već sedmu godinu nalazi u ekspanziji i ona je imala presudan uticaj na rast broja zaposlenih u Bosansko-podrinjskom kantonu Goražde. Na naredna četiri grafikona prikazani su podaci o broju zaposlenih radnika ukupno i po sektorima na početku svake godine (mjesec januar) u periodu od januara 2002. do januara 2013. godine.

|  |  |
| --- | --- |
|  |  |
|  |  |

1. Tokom 2012. godine nastavljeno je nekoliko ključnih trendova:
2. Nastavljen je rast ukupnog broja zaposlenih zahvaljujući ubrzanom rastu broja zaposlenih u industriji
3. Broj zaposlenih u javnom sektoru je u stagnaciji
4. Broj zaposlenih u sektoru usluga varira, a u jednom broju i u opadanju.
5. Na kraju 2012. godine broj na evidenciji Službe za zapošljavanje nalazilo se 3.644 osobe, što je za 211 osoba manje u odnosu na 31.12.2011. godine. U odnosu na kraj 2010. godine, na kraju 2012. godine broj registrovanih nezaposlenih radnika je smanjen za 610 osobe, što predstavlja smanjenje broja nezaposlenih za 14,33 %.
6. Tokom 2012. godine zabilježen je pad zaposlenosti u preduzećima koja zapošljavaju manje od 250 radnika, a stanje u sektoru usluga takođe ukazuje na smanjenje broja zaposlenih radnika. Povećanje zaposlenosti u sektoru usluga je izuzetno važno, a posebno u oblastima povezanim sa prerađivačkom industrijom.
7. Saradnje sa velikim izvoznim preduzećima tokom 2011. i 2012. godine dala je izuzetne rezultate po pitanju zapošljavanja u prerađivačkoj industriji. Jedan od ključnih prioriteta za buduće zapošljavanje u prerađivačkoj industriji jeste postojanje odgovarajućeg proizvodnog područja, kvalitetne infrastrukture i stepena uređenja industrijskih zona. U 2011. godini, sve tri industrijske zone su imale neadekvatno rješeno pitanje saobraćajnica i spajanja sa magistralnim putevima.
8. Početkom 2013. godine dogovorena je saradnja sa JP Cestama F BiH i Federalnog ministarstva prometa i komunikacija u vezi izgradnji nove raskrsnice na M-20 u naselju Vitkovići i priključka do naselja Vitkovići a izrada projektne dokumentacije i sredstva za eksproprijaciju su već obezbjeđena, a ostatak sredstava se očekuje iz sredstava GSM licence za 2012. godinu čime bi se rješio problem nekvalitetne saobraćajnice do industrijske zone Vitkovići.
9. Tokom 2011. godine podržana je kompletna rekonstrukcija dio saobraćajnice prema industrijskoj zoni Bekto-preciza u Goraždu, a do polovine 2013. godine očekuje se početak radova na kružnom toku koji će ovu industrijsku zonu adekvatno spojiti sa zaobilaznicom Goražde.
10. U 2012. godini dijelimično je rekonstruisan dio saobraćajnice do Industrijske zone Pobjeda na dijelu regionalnog puta R – 448, a tokom 2011. godine podržana je rekonstrukcija dijala zajedničkih saobraćajnica koje koriste privredna društva Pobjeda Sport d.d. i Pobjeda Rudet d.d. Preostao je problem osiguranje kvalitetne saobraćajnice od raskrsnice sa R-448 do ulaza u industrijsku zonu Pobjeda, rekonstrukcija javnog parkinga, te zajedničkih saobraćajnica unutar industrijske zone a posebno u dijelu u kojem se prevoze opasne materije.
11. Takođe, putna infrastruktura do potencijalnih industrijskih zona je u lošem stanju i njena rekonstrukcija doprinijela bi povećanju atraktivnosti za nove investitore.

TAČKA 6.

PROCJENA NAPRETKA I KLJUČNE KOREKCIJE PROGRAMA U 2013. GODINI

 (6.1)

(Procjena napretka)

1. U procjeni napredka u ostvarivanju ciljeva programa vrši se usporedba sa drugim kantonima u Federaciji BiH. Informacije o drugim kantonima preuzeti su od Federalnog zavoda za zapošljavanje (FZZ) i Federalnog zavoda za statistiku (FZS).
2. Bosansko-podrinjski kanton Goražde je u februaru 2013. godine imao najnižu stopu nezaposlenosti u Federaciji BiH i to 37,1 %, što je izuzetno smanjenje u odnosu na 44,6 % iz februara 2011. godine. Prema istim podacima BPK Goražde najnižu stopu nezaposlenosti stručne radne snage, a stanje u oblasti nezaposlenosti nestručnih lica se samo donekle popravila i u ovoj oblasti postoji značajan potencijal za napredak.

Tabela 2:

Pregled osnovnih pokazatelja o nezaposlenosti po kantonima za februar 2013. godine

|  |  |  |  |  |  |
| --- | --- | --- | --- | --- | --- |
| **Pokazatelji**  | **F BIH**  | **USK** | **PK** | **TK**  | **ZDK**  |
| 1. | Broj zaposlenih (januar 2013.) | 435.709 | 31.683 | 5.551 | 80.969 | 68.546 |
| 2. | Lica koja traže zaposlenje (februar 2013) | 386.432 | 45.431 | 5.536 | 98.366 | 69.678 |
| 2.1. | Žene | 197.878 | 21.623 | 2.435 | 49.839 | 34.221 |
| 3. | Lica koja traže zaposlenje prvi put | 170.599 | 19.841 | 2.416 | 48.196 | 33.003 |
| 4. | Stručna lica | 257.786 | 25.342 | 3.287 | 65.149 | 45.820 |
| 5. | Nestručna lica | 128.646 | 20.089 | 2.249 | 33.217 | 23.858 |
| 6. | Radna snaga (1+2) | 822.141 | 77.114 | 11.087 | 179.335 | 138.224 |
| 7. | Stopa nezaposlenosti (2/6) | 47,0% | 58,9% | 49,9% | 54,9% | 50,4% |
| 7.1. | Stopa nezaposlenosti lica koja traže prvo zaposlenje (3/6) | 20,8% | 25,7% | 21,8% | 26,9% | 23,9% |
| **7.2.** | Stopa nezaposlenosti stručnih lica 4/6) | 31,4% | 32,9% | 29,6% | 36,3% | 33,1% |
| 7.3. | Stopa nezaposlenosti nestručnih lica (5/6) | 15,6% | 26,1% | 20,3% | 18,5% | 17,3% |

|  |
| --- |
| Nastavak tabele 2. |
|  | **Pokazatelji**  | **BPKG** | **SBK**  | **HNK**  | **ZHK**  | **KS**  | **LK**  |
| 1. | Broj zaposlenih (januar 2013.) | 6.133 | 39.773 | 47.141 | 16.095 | 122.276 | 9.542 |
| 2. | Lica koja traže zaposlenje (februar 2013) | 3.612 | 40.532 | 31.805 | 9.675 | 72.750 | 9.047 |
| 2.1. | Žene | 1.920 | 18.082 | 16.464 | 5.342 | 43.544 | 4.408 |
| 3. | Lica koja traže zaposlenje prvi put | 279 | 18.450 | 12.900 | 4.133 | 27.969 | 3.412 |
| 4. | Stručna lica | 2.119 | 26.448 | 24.475 | 8.101 | 50.369 | 6.676 |
| 5. | Nestručna lica | 1.493 | 14.084 | 7.330 | 1.574 | 22.381 | 2.371 |
| 6. | Radna snaga (1+2) | 9.745 | 80.305 | 78.946 | 25.770 | 195.026 | 18.589 |
| 7. | Stopa nezaposlenosti (2/6) | 37,1% | 50,5% | 40,3% | 37,5% | 37,3% | 48,7% |
| 7.1. | Stopa nezaposlenosti lica koja traže prvo zaposlenje (3/6) | 2,9% | 23,0% | 16,3% | 16,0% | 14,3% | 18,4% |
| 7.2. | Stopa nezaposlenosti stručnih lica 4/6) | 21,7% | 32,9% | 31,0% | 31,4% | 25,8% | 35,9% |
| 7.3. | Stopa nezaposlenosti nestručnih lica (5/6) | 15,3% | 17,5% | 9,3% | 6,1% | 11,5% | 12,8% |

1. Oporavak industrijskog sektora tokom 2011. godine značajno je podstaknut mjerama i projektima Ministarstva za privredu Bosansko-podrinjskog kantona Goražde. Najvažnija mjera u 2011. godini je proglašavanje javnog interesa za projekat Prevent Goražde d.o.o. koji je u industrijskoj zoni Vitkovići otvorio pogon sa 1.000 novih radnih mjesta koji je danas najveća izvozna kompanija, sa najvećim brojem zaposlenim i veličinom izvoza.
2. U odnosu na 2010. godinu kada je Unis-Ginex d.d. Goražde bila jedna izvozna kompanija zapošljavala više od 250 radnika, na kraju 2012. godine, pored Prevent Goražde d.o.o. još dvije izvozne kompanije su prešle prag od 250 zaposlenih i to Bekto Preciza d.o.o. i Pobjeda-Rudet d.d.
3. Takođe, važno je napomentu da sedam privrednih društava koji su podržani u okviru programa za 2011. godinu i koji su su zajedno zapošljavali 1.002 radnika u prerađivačkoj industriji nastavili sa trendom zapošljavanja radnika i nakon predstanka završetka projekata za koju je pomoć odobrena, preko broja od 57 radnika čije zapošljavanje je podržano u 2011. godini.
4. Trend oporavka industrijske proizvodnje nastavljen je i u 2012.godini sa prijemom novih radnika u privrednom društvu „Prevent“ d.o.o. Goražde koji trenutno upošljava oko 1000 novih radnika, takođe pokrenute su i nove investicije u industrijskim zonama Vitkovići i Pobjeda.
5. U toku 2012. godine zaključen je novi ugovor o specijalnoj pogodbi sa privrednim društvom EMKA Bosnia d.o.o., putem kojeg se u industrijskoj zoni Vitkovići tokom 2013. godine očekuje izgradnja novih proizvodnih pogona koji će omogućiti kreiranje 100 novih radnih mjesta. Takođe, početkom 2013. godine Vlada je prihvatila ponudu privrednog društva Bekto-preciza d.o.o. za izgradnju novog proizvodnog programa (alatnice) na području Industrijske zone Vitkovići. Ovim projektom će se stvoriti uslovi za otvaranje minimalno 60 novih radnih mjesta na području ove Industrijske zone.
6. Na području industrijske zone Pobjeda provodi se projekat izgradnje postrojenja za tretman tehničkih odpadnih voda čija investicija prelazi 3 miliona KM, koji je najvećim dijelom finansiran od strane Unis-Ginex d.d, Pobjede-Rudet d.d. i fondova u oblasti zaštite okoliša F BiH. Tokom 2013. godine, iz Budžeta Bosansko-podrinjskog kantona Goražde će se za potrebe sufinansiranja ovog projekta izdvojiti iznos od 400.000 KM koji je od strane Agencije za vodno područje rijeke Save dobiven kao namjenski grant isključivo za ovaj projekat. Implementacija ovog projekta se provodi u skladu sa Ugovorom potpisanim sa Agencijom. Trenutno najveći investicijski projekat na području ove industrijske zone provodi Unis-Ginex koji će za rezultat imati otvaranje do 80 novih radnih mjesta i značajno poboljšanje kvalitete izvoznog poslovanja.
7. Obzirom na stanje i popunjenost postojeće tri industrijske zone, početkom 2013. godine Ministarstvo za urbanizam, prostorno uređenje i zaštitu okoliša pokrenulo je aktivnosti oko definisanja novog područja za industrtijsku zonu na prostoru općine Goražde, čime bi se stvorili uslovi za nova ulaganja i razvoj izvozno orjentisane prerađivačke industrije.

(6.2)

(Ključne korekcije programa za 2013. godinu)

1. Na početku 2013. godine Vlada Bosansko-podrinjskog kantona Goražde proklamovala je cilj od 7.000 zaposlenih radnika do kraja 2014. godine čime bi se stopa nezaposlenosti smanjila daleko ispod 30 procenata.
2. Program za 2013. godinu je prilagođen pozitivnim kretanjima u privredi kantona koji su omogućili da Bosansko-podrinjski kanton Goražde postane regija sa najmanjom stopom nezaposlenosti u Bosni i Hercegovini.
3. Prilikom kreiranja korekcija programa neophodno je uzeti u obzir da program za 2012. godinu koji je dobio saglasnost od Vlade i Skupštine Bosansko-podrinjskog kantona Goražde nije pokrenut tako da je implementacija cijelokupnog četverogodišnjeg programa u zaostatku.
4. Kako bi se poboljšao proces planiranja, organizacije, implementacije, monitoringa i evaluacije programa, primjenjuje se propisana metodologija Ministarstva za privredu. Ova metodologija propisuje postupanje komisije u slučaju prijedloga, primjedbi, sugestija i prigovora potencijalnih korisnika u toku planiranja i implementacije programa.
5. Kao i u programu za 2012. godinu zapošljavanje je ostao glavni prioritet programa. Sve aktivnosti koje se podstiću u okviru programa neophodno je da imaju direktnu vezu sa zapošljavanjem ili stvaranjem uslova za novo zapošljavanje. U programu su predviđene mjere koje će direktno postaknuti razvoj industrijskih zona sa ciljem da do kraja 2013. godine sve tri industrijske zone imaju osiguranu kvalitetnu javnu infrastrukturu kao što su prilazni putevi za industrijske zone, parking prostori i zajedničke saobraćajnice unutar industrijskih zona. Program podržava i promoviše ulaganja u osiguranje kvalitetnih i sigurnih uslova rada za radnike.
6. Imajući u vidu neiskorištne privredne resurse u oblasti turizma, u mjere podrške programa su proširene i na sektor turizma, koji je do 2012. godine bio dio drugog programa ministarstva.
7. U odnosu na 2012. godinu poboljšana je metodologija apliciranja i ocjenjivanja kako bi se unaprijedio pristup u procesu rangiranja i selekcije i poboljšala troškovna efikasnost u ostvarivanju planiranih rezultata.

TAČKA 7.

OPŠTI I POSEBNI CILJEVI PROGRAMA

 (7.1)

(Osnovni cilj)

Opšti cilj programa je kreiranje novih radnih mjesta na području Bosansko-podrinjskog kantona Goražde kroz podsticanje ekonomskog razvoja, razvoja malih i srednjih preduzeća i razvoja izvozno orjentisane prerađivačke industrije.

(7.2)

(Posebni ciljevi)

Program sadrži posebne ciljeve za 2013. godinu koji su usklađeni sa opštim ciljem programa. Posebni ciljevi programa su:

1. razvoj malih preduzeća,
2. razvoj izvozno orjentisane prerađivačke industrije
3. jačanje sektora usluga,
4. podrška u izlasku iz problema prouzrokovanim recesijom i gubitkom tržišta**,**
5. povećanje konkurentskih prednosti.

(7.3)

(Razvoj malih preduzeća)

1. Prvi posebni cilj programa je povećanje broja zaposlenih radnika u malim preduzećima iz sektora prerađivačke industrije.
2. U okviru razvoja malih preduzeća, obezbjedit će se podrška u implementaciji projekata i aktivnosti koje doprinose povećanju broja radnika u preduzećima koja zapošljavaju do 50 radnika.
3. Podrška za razvoj malih preduzeća planirana je za projekte koji uključuju kombinaciju aktivnosti na izgradnji, proširenju ili adaptaciji industrijskih objekata; nabavci mašina i opreme za proizvodnju uvođenjem novih tehnologija, poboljšanju uslova rada, sigurnosti na radu i zdravlja radnika sa aktivnostima na otvaranju novih radnih mjesta i zapošljavanju kvalifikovane i stručne radne snage.
4. Podrška će se obezbijediti i za druge projekte i mjere koje ispunjavaju uslove i kriterije za ostvarivanje podrške u okviru razvoja malih preduzeća.

(7.4)

(Razvoj izvozno orjentisane prerađivačke industrije)

1. Drugi poseban cilj programa je razvoj velikih izvozno orjentisanih kompanija i preduzeća srednje velićine.
2. U okviru razvoja izvozno orjentisne prerađivačke industrije obezbjedit će se podrška u implementaciji investicionih projekata i aktivnosti koje doprinose povećanju broja zaposlenih radnika i boljih uslova poslovanja u izvozno orjentisanim privrednim društvima koja zapošljavaju više od 50 zaposlenih radnika.
3. Podrška za razvoj izvozno orjentisane prerađivačke industrije planirana je za projekte i aktivnosti koje uključuju kombinaciju aktivnosti na izgradnji, rekonstrukciji ili proširenju industrijskih objekata; nabavci mašina i opreme neophodnih za proizvodnju novih proizvoda ili proširenje proizvodnje uvođenjem novih tehnologija; nabavku mašina i opreme koje otklanjaju uska grla u procesu proizvodnje, poboljšanju uslova rada, sigurnosti na radu i zdravlja radnika sa aktivnostima na otvaranju novih radnih mjesta, zapošljavanju kvalifikovane i stručne radne snage, te aktivnostima na poboljšanju uslova i sigurnosti na radu.
4. Podrška je planirana i za aktivnosti na unaprijeđenju stanja okoliša i njegove zaštite u industrijskim zonama na području Bosansko-podrinjskog kantona Goražde
5. Podrška je planirana i za rekonstrukciji saobraćajnica unutar industrijskih zona i puteva koji spajaju industrijske zone sa magistralnim cestama i rekonstrukcije javnih parking prostora za potrebe radnika.
6. U okviru ovog posebnog cilja obezbjediće se sredstva za pripremne radove na lokalitetu Haldište koje je planirano za proširenje prostora Industrijske zone Vitkovići, a koji se provodi u saradnji sa Ministarstvom za urbanizam, prostorno uređenje i zaštitu okoline.
7. Podrška će se obezbijediti i za druge projekte i mjere koje ispunjavaju kriterije po pitanju uslova za ostvarivanje podrške u okviru razvoja malih i srednjih preduzeća

(7.5)

(Jačanje sektora usluga)

1. Treći poseban cilj programa je razvoj i zapošljavanje u uslužnom sektoru.
2. U okviru razvoja i zapošljavanju u uslužnom sektoru obezbjedit će se podrška privrednim društvima iz sektora usluga u implementaciji projekata i aktivnosti koje doprinose njegovom razvoju i kreiranju novih i bolje plaćenih radnih mjesta.
3. Podrška za kreiranje novih radnih mjesta planirana je za projekte koji uključuju kombinaciju aktivnosti na izgradnji, rekonstrukciji, proširenju poslovnih objekata, nabavku opreme i uređaja u kombinaciji sa aktivnostima koje za rezultat imaju kreiranje novih i bolje plaćenih radnih mjesta.
4. U okviru ovog posebnog cilja podrška će se obezbijediti za sve uslužne sektore, uključujući i turistički sektor koji je do 2012. godine bio podržavan u okviru Programa za razvoj turizma, a posebna pažnja biće data ulaganjima u turističke privredne subjekte (hoteli i moteli) u cilju poboljšanja smještajnih kapaciteta, uslova rada i povećanja broja stručne radne snage zaposlene u turističkom sektoru za navedene objekte.

(7.6.)

(Podrška u izlasku iz problema prouzrokovanim recesijom i gubitkom tržišta)

1. Četvrti posebni cilj programa je pružanje podrške privrednim društvima u slučaju da problemi prouzrokovani recesijom i gubitkom tržišta mogu dovesti do ozbiljnijeg poremećaja na tržištu rada i smanjenja broja zaposlenih.
2. Podrška za izlazak iz problema prouzrokovanim recesijom obezbjedit će se u vidu pomoći privednim društvima koja imaju izrađen sveobuhvatan program sanacije na način i pod uslovima koji su definisani ovim programom.
3. Podrška će se obezbijediti privrednim društvima u prevazilaženju poteškoća koji nisu u stanju da bilo svojim vlastitim sredstvima ili sredstvima svojih osnivača, suosnivača, povjerioca zaustave gubitke i što bi bez invtervencije javnih organa u kratkom ili srednjem roku, gotovo sigurno rezultiralo prestankom njihovog poslovanja i gubitka radnih mjesta, te pomoć u slučaju poteškoća koje su prouzrokovane prirodnim nepogodama ili drugim vanrednim okolnostima.

(7.7)

(Poboljšanje konkurentskih prednosti)

1. Peti posebni cilj programa je poboljšanje konkurentskih prednosti privrede Bosansko-podrinjskog kantona Goražde.
2. U okviru poboljšanja konkurentskih prednosti obezbjedit će se podrška privrednim društvima kroz učestvovanja u šemi podsticajnih mjera za pobočjšanje konkurentnosti.
3. Podrška za poboljšanje konkurentskih prednosti planirana je za projekte ili aktivnosti koji za rezultat imaju zapošljavanje stručnih kadrova u prerađivačkoj industriji, obuku i usavršavanje radnika, istraživanje i razvoj novih proizvoda i tehnologija, poboljšanje uslova rada, zdravlja i sigurnosti radnika i aktivnosti u oblasti marketinga.
4. Podrška će se obezbijediti i za druge inovativne projekte i aktivnosti koje mogu doprinijeti poboljšanju konkurentskih prednosti privrede Bosansko-podrinjskog kantona Goražde.

TAČKA 8.

POTREBNA SREDSTVA ZA PROVOĐENJE PROGRAMA

(8.1)

(Visina sredstava za provođenje programa)

Potrebna sredstva za provođenje Programa definisana su Budžetom Bosansko-podrinjskog kantona Goražde („Službene novine BPK Goražde“, broj: 15/12), na ekonomskom kodu 614 500–Subvencije privatnim preduzećima i poduzetnicima u iznosu od 580.000 KM.

(8.2)

(Maksimalni budžet po komponentama)

1. Programom se utvrđuje visina, odnosno maksimalni i minimalni iznos sredstava za svaki posebni cilj programa. Maksimalna ili minimalna visina sredstava za pojedinčni specifični cilj predstavlja jednu finansijsku komponentu programa.
2. Za svaki poseban cilj, odnosno za svaku finansijsku komponentu programa definisan je slijedeći maksimalni i minimalni budžet:
3. Razvoj malih preduzeća

 Maksimalni budžet: 100.000 KM

1. Razvoj izvozno orjentisane prerađivačke industrije

 Maksimalni budžet: 300.000 KM

1. Jačanje sektora usluga

Maksimalni budžet: 120.000 KM

1. Podrška u izlasku iz problema prouzrokovanim recesijom i gubitkom tržišta

 Maksimalni budžet: 0 KM

1. Povećanje konkurentskih prednosti

Minimalni budžet: 60.000 KM

(8.2)

(Finansijski plan programa za period 2011.-2014.)

1. U periodu od 2011. do 2014. godine planiran je ukupan budžet od 3.140.000 KM, od čega je od strane Vlade i Skupštine odobren budžet u iznosu od 2.140.000 KM (budžet za 2011., 2012. i 2013. godinu).
2. Do 31.12.2012. godine ukupno je izvršeno 533.020 KM, a na raspolaganju do 31.12.2013. godine je 580.000 KM iz budžeta za 2013. godinu.
3. Za 2014. godinu planirana su ukupna sredstva za ovaj program u iznosu od 1.000.000 KM za finansiranje aktivnosti programa u narednoj godini. Finansijski plan za dvije predhodne, tekuću i narednu godinu prikazan je u tabeli 3.

Tabela 3:

Pregled ukupnog godišnjeg budžeta programa za predhodne dvije, tekuću i narednu godinu (u KM)

|  |  |  |  |  |  |  |
| --- | --- | --- | --- | --- | --- | --- |
| Rbr | Posebni ciljevi | 2011 | 2012 | 2013 | 2014 | Ukupno |
|
| **1.** | **Planirano** | **1.000.000** | **590.000** | **580.000** | **1.000.000** | **3.140.000** |
| 1.1. | Razvoj malih i srednjih preduzeća | 400.000 | 160.000 | 100.000 | 350.000 | 762.000 |
| 1.2. | Razvoj izvozne prerađivačke industrije | 450.000 | 150.000 | 300.000 | 300.000 | 1.101.020 |
| 1.3. | jačanje sektora usluga | 0 | 100.000 | 120.000 | 150.000 | 380.000 |
| 1.4. | Očuvanje radnih mjesta | 150.000 | 60.000 | 0 | 100.000 | 160.000 |
| 1.5. | Konkurentske prednosti | 0 | 120.000 | 60.000 | 100.000 | 270.000 |
| **2.** | **Izvršeno** | **533.020** | **0** | **0** | **0** | **533.020** |
| 2.1. | Razvoj malih i srednjih preduzeća | 102.000 | 0 | 0 | 0 | 102.000 |
| 2.2. | Razvoj izvozne prerađivačke industrije | 431.020 | 0 | 0 | 0 | 431.020 |
| 2.3. | jačanje sektora usluga | 0 | 0 | 0 | 0 | 0 |
| 2.4. | Očuvanje radnih mjesta | 0 | 0 | 0 | 0 | 0 |
| 2.5. | Konkurentske prednosti | 0 | 0 | 0 | 0 | 0 |

 (8.4)

(Redistribucija sredstava)

1. U slučaju potrebe, Ministarstvo za privredu može napraviti redistribuciju sredstava sa jedne na drugu finansijsku komponentu u iznosu do maksimalno 10 procenata od iznosa komponente sa koje se sredstva prenose. Redistribuciju ovih sredstava Ministarstvo za privredu će izvršiti odlukom ministra.
2. U slučaju postojanja opravdane potrebe za korekcijom iznosa sredstava planiranih za svaki posebni cilj programa do maksimalno 25 procenata Ministarstvo za privredu može napraviti redistribuciju sredstava uz saglasnost Vlade Bosansko-podrinjskog kantona Goražde.
3. U slučaju izmjene ukupne vrijednosti programa koja je rezultat Izmjene i dopune Budžeta Bosansko-podrinjskog kantona Goražde, preusmjerenja sa drugih kodova ili na druge kodove unutar budžeta Ministarstva za privredu i preusmjeravanja između budžetskih korisnika, Ministarstvo za privredu se ovlašćuje da može vršiti izmjenu i dopunu programa u skladu sa potrebama na osnovu kojih su donešene odluke o preusmjeravanju, povećanju ili smanjenju ukupne vrijednosti programa uz saglasnost Vlade.

TAČKA 9.

KRITERIJI ZA RASPODJELU SREDSTAVA

(9.1)

(Način raspodjele sredstava)

1. Raspodjela sredstava vrši se dodjelom državne pomoći u novcu, stvarima i pravima za projekte, aktivnosti i mjere u skladu sa ciljevima predviđene tačkom 7. programa i može biti dodjeljena jednom ili više puta u skladu sa odredbama ovog programa.
2. Raspodjela sredstava u slučaju dodjele državne pomoći u novcu vršiće se na osnovu odobrenih projekata, zahtjeva i prijava za podsticaje u skladu sa programom. Konačne Odluke o dodjeli državne pomoći za pojedinačne projekte, aktivnosti i mjere iz sredstava iz ovog programa na prijedlog Ministarstva za privredu donosi Vlada Bosansko-podrinjskog kantona Goražde.
3. U slučaju dodjele državne pomoći u pravima i stvarima, postupak provođenja javne nabavke može provesti organ ministarstva u skladu sa programom. Postupak javne nabavke i sklapanje ugovora o nabavci radova ili usluga provodi se nakon dobivanja saglasnosti Vlade Bosansko-podrinjskog kantona Goražde.
4. Dodjela sredstava se može vršiti u hitnim slučajevima i na osnovu zahtjeva za podrškom u realizaciji pojedinačne aktivnosti ili potrebe isključivo na način propisan programom.

(9.2)

(Kriteriji za raspodjelu)

1. Sredstva iz budžeta će se dodjeljivati korisnicima srazmjerno njihovom doprinosu ostvarivanju opštih i posebnih ciljeva i očekivanih rezultata programa.
2. Za ocjenjivanje doprinosa ostvarivanja ciljeva programa primjenjivat kriteriji koji su definisani za potrebe rangiranja aplikacija kako bi se osiguralo da prioriteti programa budu ispunjeni a stanje privrede poboljšano u skladu sa programom.
3. Kriteriji po osnovu kojeg će se vršiti raspodjela sredstava programa:
4. ispunjavanje opštih uslova za učestvovanje u programu (tačka 9.3),
5. ispunjavanje posebnih uslova za učestvovanje u programu (tačka 9.4).
6. rezultat procesa apliciranja, selekcije i evaluacije projekata i zahjeva (tačka 10.),
7. prioriteti, posebni uslovi i ograničenja za korištenje podrške (tačka 11.).

(9.3)

(Opšti uslovi za učestvovanje u programu)

 U implementaciji programa primjenjivaće se restriktivne procedure koje omogućavaju ravnopravno učestvovanje u programu i svim licima koja kumulativno ispunjavaju slijedeće opšte uslove:

1. da su registrovana kao privredna društva shodno odredbama Zakona o privrednim društvima F BiH,
2. da imaju registraciju na prostoru Bosansko-podrinjskog kantona Goražde,
3. da u momentu podnošenja aplikacije imaju minimalno pet stalno zaposlenih radnika na neodređeno vrijeme,
4. da obavljaju djelatnost na prostoru Bosansko-podrinjskog kantona Goražde, sa minimalnim brojem radnika koji su predviđeni programom,
5. da su registrovana minimalno 2 godine od dana podnošenja aplikacije za učestvovanje u programu.

(9.4)

(Posebni uslovi za učestvovanje u programu)

1. Za svaki poseban cilj programa, pored opštih, primjenjivaće se i posebni uslovi za učestvovanje u programu.
2. Posebni uslovi koji se primjenjuju za aplikante u okviru prvog posebnog cilja su:
3. da su namjenski utrošili sredstva odobrena od strane Vlade Bosansko-podrinjskog kantona u periodu od protekle tri godine ukoliko im je takva pomoć dodjeljena,
4. da su ispunili ugovorene obaveze po odobrenim grantovima Vlade Bosansko-podrinjskog kantona Goražde, a posebno po pitanju zapošljavanja, ukoliko su ih dobili u zadnje tri budžetske godine,
5. da nisu koristili podršku za iste ili slične namjene u periodu od protekle tri godine iz sredstava ovog programa,
6. da se ne nalaze u procesu stečaja ili likvidacije ili blokade računa,
7. da nemaju neizmirenih obaveza za poreze i doprinose, uključujući i neizmirene obaveze koje su obuhvaćene ugovorom o reprogramiranju obaveza,
8. Posebni uslovi za apliciranje u okviru drugog posebnog cilja su:
9. da su aplikanti oslobođeni plaćanja poreza na dobit po osnovu pretežnog izvoznog poslovanja,
10. da su namjenski utrošili sredstva odobrena od strane Vlade Bosansko-podrinjskog kantona Goražde u periodu od protekle tri godine ukoliko im je takva pomoć dodjeljena,
11. da su ispunili ugovorene obaveze po odobrenim grantovima Vlade Bosansko-podrinjskog kantona Goražde, a posebno po pitanju zapošljavanja, ukoliko su ih dobili u zadnje tri budžetske godine.
12. da se ne nalaze u procesu stečaja ili likvidacije ili blokade računa,
13. da nemaju neizmirenih obaveza za poreze i doprinose, uključujući i neizmirene obaveze koje su obuhvaćene ugovorom o reprogramiranju obaveza,
14. Posebni uslovi za apliciranje u okviru trećeg posebnog cilja su:
15. da su namjenski utrošili sredstva odobrena od strane Vlade Bosansko-podrinjskog kantona Goražde u periodu od protekle tri godine ukoliko im je takva pomoć dodjeljena,
16. da su ispunili ugovorene obaveze po odobrenim grantovima Vlade Bosansko-podrinjskog kantona Goražde ukoliko su ih dobili u zadnje tri budžetske godine,
17. da se ne nalaze u procesu stečaja ili likvidacije ili blokade računa,
18. da nemaju neizmirenih obaveza za poreze i doprinose, uključujući i neizmirene obaveze koje su obuhvaćene ugovorom o reprogramiranju obaveza,
19. Posebni uslovi za apliciranje u okviru četvrtog posebnog cilja su:
20. da imaju urađen elaborat sanacije i restrukturiranja koji dokazuje sposobnost održivog poslovanja na tržištu nakon završetka procesa restrukturiranja i oporavka preduzeća.
21. Posebni uslovi za apliciranje u okviru petog posebnog cilja su:
22. da su namjenski utrošili sredstva odobrena od strane Vlade Bosansko-podrinjskog kantona Goražde u periodu od protekle tri godine ukoliko im je takva pomoć dodjeljena.
23. da se ne nalaze u procesu stečaja ili likvidacije ili blokade računa,
24. da nemaju neizmirenih obaveza za poreze i doprinose, uključujući i neizmirene obaveze koje su obuhvaćene ugovorom o reprogramiranju obaveza,

(9.5.)

(Kandidovanje prijedloga projekta i podnošenje zahtjeva za sredstvima)

1. Prijedlozi projekata i zahtjevi za sredstvima dostavljaju se nakon objavljivanja javnog poziva, koji se raspisuje u skladu sa odredbama programa.
2. Prijedlozi projekata se ne dostavljaju za apliciranje na sredstva u okviru četvrtog posebnog cilja.
3. Podnošenje zahtjeva za sredstvima dozvoljeno je za sve posebne ciljeve. U okviru četvrtog posebnog cilja apliciranje na sredstva moguće je isključivo u formi zahtjeva za sredstvima uz obavezno dostavljanje sanacionog elaborata.
4. Minimalno jedan javni poziv će se raspisati za sve specifične ciljeve programa. Ministarstvo za privredu može raspisati i javni poziv za pojedinačne komponente programa u slučaju raspisivanja dva i više javnih poziva.
5. Pravilno popunjavanje propisane forme omogućava da se svi aspekti prijedloga projekata i zahtjeva objektivno selektiraju i procjene.
6. Svi prijedlozi projekata ili zahtjevi se procjenjuju u skladu sa procedurama apliciranja, selekcije, evaluacije i rangiranja. Procjenjivanje prijava za podsticaje provodi se u skladu sa procedurama apliciranja.

**-10-**

PROCEDURE APLICIRANJA, SELEKCIJE I EVALUACIJE PROJEKATA I ZAHTJEVA ZA SREDSTVIMA

(10.1)

 (Aplikanti)

1. Pored Ministarstva za privredu, prijedloge projekata, aktivnosti i mjera za finansiranje iz sredstava programa mogu dostavljati i lica koja ispunjavaju opšte i posebne uslove iz programa.
2. Lica koja ispunjavaju opšte i posebne uslove za učestvovanje u programu i koja u formi propisanoj od strane Ministarstva za privredu dostave prijedlog projekata i zahtjev za sredstvima imaju status aplikanta. Aplikant može odabrati najpovoljniji način apliciranja na sredstva.
3. Prvi javni poziv se raspisuje u roku od 15 dana od dana dobivanja saglasnosti koja je propisana programom. Javni poziv minimalno sadrži sažetak svrhe, opšteg i posebnog cilja, način raspodjele i rokove za dostavljanje aplikacija.
4. Javni poziv se objavljuje na internet stranici Vlade Bosansko-podrinjskog kantona Goražde i u jednom ili više elektronskih medijia.
5. Krajnji rok za objavljivanje javnih poziva je 04. novembar 2013. godine u 16:00 sati.

(10.2)

(Kandidovanje prijedloga projekata)

1. Aplikant može kandidovati prijedlog projekta u kojem je planirano finansiranje troškova projekta iz sredstava programa.
2. Aplikant može dostaviti maksimalno dva prijedloga projekta. Prijedlozi projekata se ne dostavljaju u okviru četvrtog posebnog cilja.
3. Ministarstvo će raspisati drugi javni poziv za dostavljanje prijedloga projekata ukoliko se u prvom javnom pozivu ne utroše sva planirana sredstva programa, ukoliko dođe do povećanja budžeta, te ukoliko sredstva planirana za finansiranje zahtjeva i podsticaja ne utroše u vremenskom planu koji je određen programom.
4. Obavezni sadržaj prijedloga projekta je definisan u formi za apliciranje koja se nalazi u Prilogu 1. ovog programa.
5. Za projekte koji se odnose na rekonstrukciju objekata, javne ili zajedničke infrastrukture, uz prijedlog projekta neohodno je dostaviti idejni projekat ili predmjer i predračun radova ukoliko se radi o sanaciji stanja na postojećem objektu ili infrastrukturi.

(10.3)

(Finansiranje prijedloga projekata)

1. Ukupan budžet predloženog projekata koje aplikanti dostavljaju za finansiranje, ne može biti manji od 10.000 KM. Maksimalni iznos projekta nije ograničen.
2. Minimalni i maksimalni iznos granta koji može biti zatražen za sufinansiranje projekta u novcu je u rasponu od 8.000 KM do 30.000 KM.
3. Minimalni i maksimalni iznos granta koji može biti odobren u slučaju dodjele državne pomoći u pravima i stvarima je u rasponu od 10.000 KM do 100.000 KM.
4. Aplikanti sredstava su obavezni da osiguraju vlastito učešće u finansiranju projekata u iznosu od minimalno 20 %.
5. Prijedlozi projekata čiji ukupni iznos prelazi maksimalni iznos projekta, u kojima je planirani grant veći ili manji od utvrđene visine i projekti u kojima nije obezbjeđeno vlastito učešće u skladu sa prethodnim stavom će u fazi administrativne provjere biti automatski odbijeni kao neprihvatljivi za finansiranje.
6. Minimalni i maksimalni iznos granta za sufinansiranje projekata iz sredstava ovog programa su definisani u rasponu za svaki specifični cilj u tabeli 4.

Tabela 4:

Pregled minimanih i maksimalnih iznosa grant sredstava u novcu za sufinansiranje iz programa

|  |  |  |  |  |
| --- | --- | --- | --- | --- |
| Rbr | Poseban cilj | Ukupan budžet po komponenti | Minimalni iznos granta | Maksimalni iznos granta |
| 1. | Razvoj malih preduzeća | 100.000 KM | 8.000 KM | 20.000 KM |
| 2. | Razvoj izvozno orjentisane industrije | 300.000 KM | 8.000 KM | 30.000 KM |
| 3. | Jačanje sektora usluga | 120.000 KM | 8.000 KM | 15.000 KM |
| 4. | Podrška u izlasku iz problema prouzrokovanim recesijom i gubitkom tržišta | 0 KM | 8.000 KM | 30.000 KM |
| 5. | Povećanje konkurentskih prednosti | 60.000 KM | 6.000 KM | 15.000 KM |

 (10.4)

(Podnošenje zahtjeva za sredstvima)

1. Podnošenje zahtjeva za sredstvima namjenjeno je prvenstveno za apliciranje na sredstva u okviru petog posebnog cilja. Za ostale ciljeve moguće je dostavljanje zahtjeva u slučaju postojanja hitnih, manjih ili specifičnih potreba koje su direktno povezane sa ciljevima programa.
2. Ukupan iznos sredstava koji se može dodjeliti putem zahtjeva za sredstvima ne može preći 20 % ukupnog budžeta u okviru 1., 2. i 3. posebnog cilja programa, odnosno do 80 % sredstava u okviru petog posebnog cilja.
3. Aplikant ne može u toku godine u okviru istog cilja dostaviti i prijedlog projekta i zahtjev za sredstvima u okviru 1., 2. i 3. posebnog cilja. Ukoliko je u toku godine aplikant koristio sredstva programa putem zahtjeva za sredstvima, njegov prijedlog projekta, ukoliko je podnešen za isti cilj kao i zahtjev, biće automatski odbijen do ispunjavanja ugovorenih obaveza.
4. Zahtjev za sredstvima aplikant podnosi u propisanoj aplikacionoj formi za zahtjeve.
5. Istovremeno aplikant može podnijeti samo jedan zahtjev za sredstvima u okviru jednog posebnog cilja.
6. U slučaju pozitivne odluke, aplikant može podnijeti novi zahtjev za sredstvima, tek nakon prihvatanja izvještaja o utrošku sredstava po odobrenom zahtjevu. U slučaju odbijanja zahtjeva u procesu evaluacije, aplikant može podnijeti novi zahtjev tek nakon isteka 30 dana od dana prijema obavještenja o odbijanju zahtjeva.
7. Aplikant može dostaviti zahtjeve za sredstvima od dana objavljivanja ovog programa u „Službenim novinama Bosansko-podrinjskog kantona Goražde“ do 04. novembra 2013. godine.

(10.5)

(Obavezni sadržaj zahtjeva)

 U podnešenom zahtjevu aplikant je dužan navesti:

1. osnovne podatke o aplikantu,
2. opis usklađenosti zahtjeva sa opštim i posebnim ciljevima programa,
3. razlog zbog kojeg se zahtjevom traži odobravanje sredstava sa finansijskim opisom i mjerama poduzetim prije podnošenja zahtjeva,
4. pregled planiranih aktivnosti,
5. očekivani rezultat koji se planira ostvariti,
6. iznos traženih sredstava iz programa i iznos sredstava koji bi se obezbijedio iz drugih izvora.

(10.6)

(Finansiranje zahtjeva za sredstvima)

1. Minimalni i maksimalni iznos granta koji na osnovu zahtjeva može biti zatražen za prvi, drugi i treći posebni cilj je u rasponu od 2.000 KM do 6.000 KM. Zahtjevi u kojima je planirani grant veći ili manji od utvrđene visine će u fazi administrativne provjere biti automatski odbijeni kao neprihvatljivi za finansiranje. Vlastita sredstva aplikanta su poželjna, ali nisu obavezujuća osim za ostvarivanje podsticaja u okviru petog posebnog cilja. U toku godine aplikant može podnijeti samo jedan zahtjev za sredstvima.
2. Minimalni i maksimalni iznos granta koji može biti zatražen u okviru četvrtog posebnog cilja – podrška u izlasku iz problema prouzrokovanim recesijom i gubitkom tržištu je u rasponu od 8.000 KM do 30.000 KM, uz maksimalno učešće od 25 % troškova sanacionog elaborata koji se planiraju sufinansirati iz sredstava ovog programa.
3. Za podršku koja su predviđena u okviru petog posebnog cilja, aplikant može dostaviti zahtjev za sredstvima za svaku od I do V grupe podsticaja na osnovu javnog poziva koje objavljuje Ministarstvo za privredu Bosansko-podrinjskog kantona Goražde.
4. Prilikom podnošenja zahtjeva za sredstima aplikanti su dužni da vode računa o kriterijima za podsticaje koji su navedeni u programu. Svaka aplikacija koja nije u skladu sa ovim kriterijima, dodatnim uslovima i ograničenjima će biti odbačena u administrativnoj provjeri.
5. Zahtjevi za sredstvima izvan roka; u kojima je tražen iznos sredstava veći od maksimalne vrijednosti predviđene programom i u kojima nisu dostavljeni dokazi o vlastitom učešću; u kojima nisu dostavljeni dokazi o ispunjavanju posebnih uslova ili ograničenja za ostvarivanje podsticaja će biti automatski odbijeni kao neprihvatljivi za finansiranje.
6. Kriteriji za ostvarivanje podsticaja, vrijednost podsticaja i dodatni uslovi za ostvarivanje podsticaja u okviru petog posebnog cilja su navedeni u tabeli 5.

Tabela 5:

Pregled podsticaja, visine kvota/budžeta, korisnici, vrijednosti, dodatni uslovi za njihovo odobravanje

|  |  |  |  |  |  |
| --- | --- | --- | --- | --- | --- |
| Rbr | Vrsta podsticaja | Komponenta budžet | Korisnici podsticaja | Vrijednost pojedinačnog podsticaja | Dodatni uslovi  |
| **I** | Pdsticaj za zapošlja-vanje kadrova u prerađivačkoj industriji | 10.000 KM | Podsticaj se dodjeljuje privrednim subjektima iz prerađivačke industrije za otvaranje novog radnog mjesta za mašinske struke | 2.500 KM | * Da je novo radno mjesto otvoreno u 2013. godini
* Zapošljavanje na poslovima u struci.
 |
| **II** | Podsticaj za nabavku opreme za zaštitu na radu za radnike | 25.000 KM | Podsticaj se dodjeljuje privrednim društvima za sufinansiranje troškova nabavke opreme koja doprinosi boljoj zaštiti na radu i sigurnosti i zdravlju radnika u prerađivačkoj industriji | Maksimalno 75 % troškova nabavke opreme uz limit za dodjelu grant sredstava od minimalno 10 KM do maksimalno 50 KM radniku. | * Posticaj se dodjeljuje samo za proizvodne radnike
* Minimalni broj radnika koji trebaju biti obuhvaćeni podsticajem je 10.
 |
| III | Podsticaj za obuku i usavršavanje kadrova | 10.000 KM | Podsticaj se dodjeljuje privrednim društvima za finansiranje troškova obuke i usavršavanje kadrova | Maksimalno 50 % troškova usavršavanja ili obuke kadrova uz limit od minimalno 500 KM do maksimalno 2.000 KM po korisniku/zahtjevu | * Za obuku i usavršavanje kadrova u zemlji limit za podsticaj se smanjuje za 50 %.
* Usavršavanje i obuka omogućava dobijanje certifikata ili diplome.
* Usavršavanje i obuka je neophodna za postojeći proces proizvodnje ili za njegovo usavršavanje.
 |
| IV | Podsticaj za istraživanje i razvoj(Podsticaj se odobrava na osnovu dostavljenog prijedloga projekta) | 10.000 KM | Podsticaj se dodjeljuje privrednim društvima koji imaju službu istraživanja i razvoja za sufinansiranje troškova istraživanja i razvoja u oblastima koje su predviđene programom | Maksimalno 75 % troškova istraživanja i razvoja, uz limit od minimalno 3.000 do maksimalno 10.000 KM po korisniku. | Podsticaj za istraživanje i razvoj dodjeljuje se u omjeru 50 % za troškove ljudskih resursa i 50 % za nabavku roba i usluga za potrebe istraživanja i razvoja. |
| V | Podsticaj za promotivne aktivnosti  | 5.000 KM | Podsticaj se dodjeljuje privrednim društvima za sufinansiranje troškova promocije u elektronskim medijima | Maksimalno 50 % troškova promocije u elektronskim medijima, uz limit od minimalno 250 i maksimalno 1.000 KM po korisniku. | Da privredno društvo ima izrađenu internet stranicu, u suprotnom podsticaj se može dodijeliti samo za pokretanje internet stranice. |

1. Posticajne kvote se povećavaju i smanjuju u slučaju redistribucije sredstava između posebnih ciljeva.
2. Sredstva za podsticajne namjene su ograničena. Podsticaji će se dodjeljivati do utroška sredstava koja su predviđena za svaku vrstu podsticajnih mjera u skladu sa podsticajnim kvotama. U situaciji da su sredstva za podsticajne namjene budu manja od iznosa sredstava po zahtjevima, iznosi podsticajnih kvota mogu se proporcionalno smanjiti ukoliko ne dođe do redistribucije sredstava u skladu sa tačkom 8.4. programa.
3. Ministarstvo za privredu će putem interneta i oglasne ploče Ministarstva za privredu obavijestiti aplikante o povećanju ili smanjenju podsticajnih kvota, odnosno o ispunjavanju podsticajnih kvota.
4. Nakon ispunjavanja podsticajnih kvota, program u odgovarajućoj komponenti je ispunjen, nakon čega se neće odobravati podsticaji u kojima su ispunjene podsticajne kvote.

(10.7)

(Otvaranje aplikacija i administrativna provjera)

1. Otvaranje aplikacija i administrativna provjera za prijedloge projekata se provodi najkasnije 30 dana od zatvaranja javnog poziva.
2. Aplikacije za zahtjeve za sredstvima i prijave za podsticaje se otvaraju nakon prijema i kao takve upućuju u proceduru administrativne provjere i ocjenjivanja.
3. Administrativna provjera se provodi u cilju utvrđivanja da li lice koje je dostavilo aplikaciju ispunjava uslove za dobivanje statusa aplikanta u skladu da odredbama ovog programa. Administrativnu provjeru provodi komisija Ministarstva za privredu Bosansko-podrinjskog kantona Goražde. Komisija provjerava da li je aplikacija zadovoljila slijedeće uslove:
4. da je aplikacija dostavljena u roku i na način predviđen programom,
5. da je aplikacija potpuna i ispravno popunjena u skladu sa propisanom formom,
6. da su dostavljeni svi prilozi na način predviđen programom,
7. da aplikant ispunjava opšte uslove za učestvovanje u programu,
8. da aplikant ispunjava posebne uslove za učestvovanjem u programu,
9. da je aplikacija u skladu prioritetima, posebni uslovi i ograničenja za korištenje podrške,
10. da je aplikacija usklađena sa svrhom programa, opštim ciljem programa, da je zahtjevana podrška u skladu sa posebnim ciljevima programa, da je predloženo finansiranje u skladu sa odredbama o finansiranju, da su ispunjeni uslovi i kriteriji za ostvarivanje podsticaja.
11. Ukoliko su ovi uslovi ispunjenji, komisija će aplikaciju evaluirati u skladu sa odredbama programa. Komisija može zatražiti od aplikanta dostavljanje dodatne dokumentacije ukoliko je očigledno da je dokument izostavljen zbog slučajne tehničke greške, a što se može indirektno utvrditi na osnovu preostale dostavljene dokumentacije. Komisija može zatražiti dopunu dokumentacije za maksimalno dva dokaza o ispunjavanju opštih ili posebnih uslova koja su propisana programom. U suprotnom aplikacija će i bez evaluacije biti odbijena iz administrativnih razloga.
12. Aplikacije pisane rukom će biti automatski odbijene.
13. Prijave za podsticaje koje su dostavljene nakon što je Ministarstvo za privredu izdalo obavještenje o ispunjavanju podsticajnih kvota će u administrativnoj provjeri biti odbijene.
14. Nakon provedene procedure, Ministarstvo za privredu će obavijestiti sve aplikante o rezultatima administrativne provjere.

 (10.8)

(Evaluacija dostavljenih prijedloga projekata)

1. Za provođenje procesa selekcije, evaluacije i ocjenjivanja prijedloga projekata Ministarstvo za privredu formira komisiju.
2. Komisija sve dostavljene aplikacije razmatra i evaluira u periodu od maksimalno 30 dana od završetka administrativne provjere.
3. U evaluaciju projekata komisija primjenjuje pet grupa kriterija i to:
4. Finansijski i operativni kapaciteti aplikanta
5. Relevantnost
6. Metodologija
7. Održivost
8. Budžet i troškovna efikasnost

(10.9)

(Evaluacija dostavljenih zahtjeva za sredstvima)

1. Komisija provodi evaluaciju zahtjeva nakon provedene administrativne provjere.
2. U evaluaciji zahtjeva komisija primjenjuje tri grupa kriterija i to:
3. Relevantnost
4. Održivost
5. Budžet i troškovna efikasnost.
6. Prijave za podsticaje u okviru petog posebnog cilja se ne ocjenjuju. Prije evaluacije zahtjeva za ostvarivanje podsticaja, komisija provjerava da li zahtjev za podsticajima ispunjava prioritete, posebne uslove i ograničenja propisane programom.

(10.10)

(Ocjenjivanje/evaluacija aplikacija)

1. Evaluacija aplikacija se provodi na osnovu kriterija i skale za evaluaciju. Evaluacijski kriteriji su podjeljeni u okviru grupa i podgrupa. Za svaku podgrupu komisija daje ocjenu između 1 i 5 prema slijedećim redoslijedom:

1 - veoma slabo;

2 - slabo;

3 - adekvatno;

4 - dobro;

5 - veoma dobro.

1. Svaka ocjena se množi sa koeficijentom koji je za svaki kriterij predviđen u evaluacijskoj skali. Maksimalan broj bodova za projekat iznosi 100, dok je maksimalan broj bodova za zahtjev za sredstvima 80.
2. Projekti koji imaju manje od 70 bodova, odnosno zahtjevi za sredstvima koji imaju manje od 50 bodova se odbacuju u prvom krugu selekcije. Ukoliko je ukupan rezultat u poglavlju **relevantnost** manji od 15, aplikacija se odbija bez obzira na dobiven ukupan maksimalan broj bodova.
3. Ukoliko je ukupan rezultat u poglavlju **budžet i troškovna efikasnost** manji od 15, aplikacija se odbija bez obzira na dobiven ukupan maksimalan broj bodova.
4. Komisija će procjenjivati vrijednost kriterija. Prilikom određivanja vrijednosti kriterija komisija će se pridržavati prioriteta, posebnih uslova, finansijskih kriterija i načina rangiranja koji su propisani programom. Svi članovi komisije dodjeluju ocjene, a ukupan broj bodova se dobija kada se ocjene dobivene od svih članova komisije podjeli sa brojem članova komisije.

(10.11)

(Kriteriji i skala za evaluaciju)

|  |  |
| --- | --- |
| KRITERIJ | SKALA |
| Projekti | Zahtjevi |
|  |  |  |
| 1. **Finansijski i operativni kapaciteti aplikanta**
 | **10** |  |
| 1.1. Procjenjeni nivo iskustva aplikanta u upravljanju projektom? | 5 | - |
| * 1. Procjenjeni nivo finansijskih kapaciteta aplikanta neophodnihg za implementaciju projekata?
 | 5 | - |
| 1. **Relevantnost**
 | **30** | **30** |
| * 1. Koliko je aplikacija relevantna za svrhu, opšti i posebne ciljeve programa?
 | 5x2 | 5x2 |
| * 1. Koliko je aplikacija relevantna za prioritetne aktivnosti programa?
 | 5x2 | 5x2 |
| 2.3. Koliko je aplikacija relevantna za očekivane rezultate programa? | 5x2 | 5x2 |
| 1. **Metodologija**
 | **10** |  |
| * 1. Da li su aktivnosti u prijedlogu projekta odgovarajuće i konzistentne sa ciljevima i očekivanim rezultatima projekta?
 | 5 | - |
| * 1. Koliko je koherentan dizajn projekta, konkretna analiza problema, da li su predložene aktivnosti odgovarajuće za rješavanje prezentiranog problema, te da li su na zadovoljavajući način planirani raspoloživi resursi aplikanta neophodni za ostvarivanje planiranih rezultata iz projekta ?
 | 5 | - |
| 1. **Održivost**
 | **20** | **20** |
| * 1. Da li će mjere podrške programa značajnije doprinijeti rješavanju problema koji je naveden u prijedlogu projekta ili zahtjevu?
 | 5 | 5 |
| * 1. Da li predložene aktivnosti mogu imati pozitivne efekte na poboljšanje stanja privredi na području Bosansko-podrinjskog kantona Goražde?
 | 5x2 | 5x2 |
| * 1. Da li predložene aktivnosti mogu imati pozitivne multiplikativne efekte na sektor u kojem aplikant posluje, odnosno na prerađivački sektor Bosansko-podrinjskog kantona Goražde?
 | 5 | 5 |
| 1. **Budžet i troškovna efikasnost**
 | **30** | **30** |
| * 1. Da li je odnos između planiranih troškova i očekivanih rezultata zadovoljavajući?
 | 5x2 | 5x2 |
| * 1. Da li je visina predloženih troškova adekvatna za implementaciju planiranih aktivnosti?
 | 5x2 | 5x2 |
| * 1. Da li su predloženi troškovi aktivnosti obrazloženi na način da dokazuju da će sredstva programa biti iskorištena na efikasan i ekonomičan način?
 | 5x2 | 5x2 |
| **MAKSIMALAN BROJ BODOVA** | **100** | **80** |

(10.12)

(Procedure odobravanja prijedloga projekata)

1. Za projekte koji su u procesu evaluacije dobili više od 70 bodova, komisija rangira po broju osvojenih bodova.
2. U procesu odobravanja, komisija može uvidom na terenu provjeriti stanje u pogledu uklađenosti stvarnog stanja sa stanjem navedenim u prijedlogu projekta.
3. Nakon provedenog rangiranja odobravaju se svi najbolje rangirani projekti do visine raspoloživih sredstava koja su programom definisana za svaki pojedinačni cilj. Svi najbolje rangirani projekti za koje postoje rasploživa sredstva imaju status odobrenih projekata.
4. Prijedlozi projekata koji imaju više od 70 bodova, ali za čije finansiranje nema raspoloživih sredstava, stavljaju se na listu čekanja u slučaju obezbjeđenja dodatnih sredstava za program ili donošenja odluke o preraspodjeli sredstava u skladu sa odredbama programa. U suprotnom prijedlog projekta se odbija.
5. Odobrene projekte Ministarstvo za privredu predlaže Vladi Bosansko-podrinjskog kantona Goražde da donese Odluku o odobravanju prijedloga projekta koji će se sufinansirati iz sredstava budžeta Bosansko-podrinjskog kantona Gorazde – ekonomski kod 614 500 – Subvencije privatnim preduzećima i poduzetnicima.
6. Ukoliko se radi o odobrenom projektu kojim se korisniku odobrava isplata sredstava u novcu, istovremeno sa prijedlogom Odluke o odobravanju prijedloga projekta, Vladi kantona se dostavlja odobreni prijedlog projekta i prednacrt Ugovora o sufinansiranju odobrenog projekta.
7. Ukoliko se radi o odobrenom projektu kojim se korisniku odobrava grant u stvarima ili pravima, Vladi kantona se dostavlja prijedlog odluke o provođenju postupka javne nabavke u skladu sa zakonom. Nakon završetka postupka javne nabavke projekte Ministarstvo za privredu predlaže Vladi Bosansko-podrinjskog kantona Goražde da da saglasnost za zaključivanje ugovora sa odabranim ponuđaćem u skladu sa Zakonom.
8. Ukoliko se Odlukom Vlade Bosansko-podrinjskog kantona Goražde odobrava iznos granta veći od 10.000 KM, prije potpisivanja Ugovora, nacrt Ugovora dostavlja se Kantonalnom pravobraniocu na mišljenje.
9. U slučaju da je planirano finansiranje projekta iz programa veće od 6.000 KM i manje od 50.000 KM, uz prednacrt Ugovora podnosi se i Prijedlog Zaključka Vlade o davanju saglasnosti Ministru za privredu za potpisivanje Ugovora. Ukoliko je iznos odobrenog granta veći od 50.000 KM, uz prednacrt Ugovora podnosi se i prijedlog Zaključka o davanju saglasnosti Premijeru Bosansko-podrinjskog kantona Goražde za zaključivanje Ugovora o finansiranju projekta.
10. Nakon prihvatanja prijedloga Odluke od strane Vlade Bosansko-podrinjskog kantona Goražde, i pribavljenog mišljenja kantonalnog pravobranilaštva na nacrt Ugovora, pristupa se potpisivanju Ugovora za sufinansiranje projekta o čemu se aplikant pismeno obavještava. Ugovorom se definiše način implementacije projekta, vrijeme implementacije, obaveze korisnika sredstava i Ministarstva za privredu Bosansko-podrinjskog kantona Goražde i način obezbjeđenja instrumenata za namjenski utrošak sredstava.
11. Nakon potpisivanja Ugovora, Ministarstvo za privredu predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, donese Odluku o odobravanju sredstava iz budžeta kantona – ekonomski kod 614 500 – Subvencije privatnim preduzećima i poduzetnicima u skladu sa potpisanim Ugovorom.
12. Nakon prihvatanja prijedloga Odluke od odobravanju zahtjeva za isplatom sredstava od strane Vlade Bosansko-podrinjskog kantona Goražde, zahtjev za plaćanje se dostavlja Ministarstvu za finansije Bosansko-podrinjskog kantona Goražde

(10.13)

(Procedure odobravanja zahtjeva za sredstvima)

1. Aplikacije podnešene u formi zahtjeva koje su u procesu evaluacije dobile više od 50 bodova komisija rangira po broju osvojenih bodova.
2. U procesu odobravanja, komisija može uvidom na terenu provjeriti ispunjavanja uslova za dobijanje podsticaja u pogledu uklađenosti stvarnog stanja sa stanjem navedenim u prijedlogu projekta.
3. Nakon provedenog rangiranja, komisija predlaže odobravanje zahtjeva u punom ili umanjenom iznosu u zavisnosti od rezultata procesa evaluacije. U toku provođenja procedura odobravanja zahtjeva komisija vodi računa o prethodno odobrenim zahtjevima, odobrenim projektima, odnosno projektima koji se nalaze u procesu odobravanja. Komisija može predložiti privremenu suspenziju procedura odobravanja zahtjeva najviše do 3 mjeseca, nakon čega donosi konačni prijedlog Odluke.
4. Zahtjevi za sredstvima koji imaju više od 50 bodova, ali za čije finansiranje nema raspoloživih sredstava stavljaju se na listu čekanja u slučaju obezbjeđenja dodatnih sredstava za program ili donošenja Odluke o preraspodjeli sredstava u skladu sa odredbama programa. U suprotnom zahtjev za sredstvima se odbija.
5. Sve odobrene zahtjeve Ministarstvo za privredu Bosansko-podrinjskog kantona Goražde predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, donese Odluku o odobravanju sredstava iz budžeta Bosansko-podrinjskog kantona – ekonomski kod 614 500 – Subvencije privatnim preduzećima i poduzetnicima.
6. Ugovorom će se definisati način implementacije sredstava, vrijeme implementacije, obaveze korisnika sredstava i način obezbjeđenja instrumenata za namjenski utrošak sredstava.
7. Nakon prihvatanja prijedloga Odluke o odobravanju zahtjeva za isplatom sredstava od strane Vlade Bosansko-podrinjskog kantona Goražde, zahtjev je odobren i Ministarstvo za privredu dostavlja zahtjev za plaćanje Ministarstvu za finansije Bosansko-podrinjskog kantona Goražde
8. Zahtjevi za sredstvima koji su podnešeni za ostvarivanje podsticaja, komisija razvrstava po vrstama podsticaja i provjerava ispunjavanje posebnih uslova i ograničenja. Komisija može i provjerom na terenu provjeriti ispunjavanja uslova za dobijanje podsticaja.
9. Komisija rangira pristigle prijave za podsticaje koje ispunjavaju uslove po datumu podnošenja prijave.
10. Nakon provedenog rangiranja, Komisija predlaže odobravanje isplate podsticaja u punom ili umanjenom iznosu u zavisnosti od rezultata procesa evaluacije.
11. Prijave za podsticaje se primaju do ispunjavanja predviđenih kvota za podsticaje. Prijave za podsticaje za čije finansiranje nema raspoloživih sredstava stavljaju se na listu čekanja. U slučaju obezbjeđenja dodatnih sredstava za program ili donošenja Odluke o preraspodjeli sredstava u skladu sa odredbama programa iste će se uzeti u razmatranje u skladu sa odredbama programa. U suprotnom prijave za podsticaje se odbijaju iz administrativnih razloga.
12. Sve odobrene prijave za podsticaje Ministarstvo za privredu u skladu sa odobrenim sredstvima predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, donese Odluku o odobravanju sredstava iz Budžeta Bosansko-podrinjskog kantona Goražde – ekonomski kod 614 500 – Subvencije privatnim preduzećima i poduzetnicima.
13. Nakon odobravanja podsticaja Ministarstvo za privredu će u registru aplikanta zavesti vrijeme ostvarivanja podsticaja, obaveze korisnika sredstava čije neispunjavanje predstavljaju ograničenja za buduće apliciranje korisnika za sredstva podsticaja iz ovog programa
14. Nakon prihvatanja prijedloga Odluke o odobravanju podsticajnih sredstava od strane Vlade Bosansko-podrinjskog kantona Goražde, zahtjev je odobren i Ministarstvo za privredu dostavlja zahtjev za plaćanje Ministarstvu za finansije Bosansko-podrinjskog kantona Goražde
15. Podnosioci zahtjeva za sredstvima čije aplikacije nisu odobrene i nisu objavljene u predloženim rang listama korisnika grant sredstava mogu uložiti prigovor Ministarstvu za privredu Bosansko-podrinjskog kantona Goražde u roku od 7 (sedam ) dana od dana objave na oglasnoj ploči i na web stranici Bosansko-podrinjskog kantona Goražde ([www.bpkg.gov.ba](http://www.bpkg.gov.ba)) , radi provjere činjenica i objektivnosti ocjene prijava.

TAČKA 11.

PRIORITETI, OGRANIČENJA, FINANSIJSKI KRITERIJI I NAČIN RANGIRANJA

 (11.1)

 (Prioritetne aktivnosti)

1. Prioritetne aktivnosti i mjere u okviru prvog posebnog cilja su:
2. proširenje proizvodnih pogona i objekata u kojima se odvija proces proizvodnje u slučaju da postojeći proizvodni pogoni i objekti nemaju kapacitet koji je neophodan za zapošljavanje novih radnika,
3. Nabavka mašina, uređaja i opreme kojim u proces proizvodnje uvode nove tehnologije i omogućava zapošljavanje novih radnika,
4. nabavka mašina i opreme putem koje se stvaraju uslovi za zapošljavanje novih radnika i otklanjanje uskih grla u procesu proizvodnje,
5. mjere koje doprinose poboljšanju uslova rada, sigurnosti na radu i zdravlja radnika.
6. Prioritetne aktivnosti i mjere u okviru drugog posebnog cilja su:
7. proširenje proizvodnih pogona i objekata u kojima se odvija proces proizvodnje u slučaju da postojeći proizvodni pogoni i objekti nemaju kapacitet koji je neophodan za zapošljavanje novih radnika,
8. Nabavka mašina, uređaja i opreme kojim u proces proizvodnje uvode nove tehnologije i omogućava zapošljavanje novih radnika,
9. nabavka mašina i opreme putem koje se stvaraju uslovi za zapošljavanje novih radnika i otklanjanje uskih grla u procesu proizvodnje,
10. mjere koje doprinose poboljšanju uslova rada, sigurnosti na radu i zdravlja radnika,
11. aktivnosti koje doprinose povećanju izvoza i privlačenju inostranih investicija a omogućavaju zapošljavanje novih radnika,
12. aktivnosti na izgradnji i rekonstrukciji putne infrastrukture prema industrijskim zonama i putne infrastrukture u industrijskim zonama,
13. Prioritetne aktivnosti i mjere u okviru trećeg posebnog cilja su:
14. proširenje i poboljšanje poslovnih objekata u kojima se pružaju usluge u slučaju da postojeći objekti nezadovoljavaju kapacitet koji je neophodan za zapošljavanje novih radnika,
15. nabavka uređaja i opreme kojim u pružanju usluga uvode nove tehnologije i omogućava zapošljavanje novih radnika,
16. druge mjere koje doprinose poboljšanju uslova rada i plata zaposlenih radnika u kombinaciji sa aktivnostima na zapošljavanju novih radnika.
17. Prioritetne aktivnosti i mjere koje imaju prednost za učestvovanje u programu u okviru četvrtog posebnog cilja su sanacioni elaborati koji imaju za cilj povratak na tržište u saradnji sa drugim privrednim subjektima sa područja Bosansko-podrinjskog kantona Goražde.
18. U okviru petog specifičnog cilja program programom nisu definisani dodatni prioriteti.

(11.2)

(Preduslovi i ograničenja za dobijanje podrške)

1. Preduslovi i ograničenja definišu uslove koje je neophodno ispuniti za dobijanje podrške koja je programom predviđena.
2. U okviru svakog svakog posebog cilja, izuzev četvrtog posebnog cilja, programom su predviđeni preduslovi i ograničenja u slučaju korištenja programom predviđenih podrške i podsticaja samostalno ili u kombinaciji sa aktivnostima u okviru drugih posebnih ciljeva. Posebni uslovi i ograničenja definisana su u tabeli 6.
3. U okviru četvrtog posebog cilja programom nisu predviđena sredstva za finansiranje podrške, obzirom na trenutno stanje privrede i finansijska ograničenja u budžetu. U slučaju da su ispunjeni uslovi za dobijanje podrške u okviru ovog posebnog cilja, podrška će se pružiti tek nakon redistribucije sredstava u skladu sa tačkom 8.4. programa i dobijanja saglasnosti Vlade Bosansko-podrinjskog kantona Goražde.
4. Prilikom dostavljanja prijedloga projekata ili zahtjeva za sredstvima aplikanti su dužni ispuniti preduslove za ostvarivanje podrške. Podrška neće biti odobrena u slučaju da aplikant spada u kategoriju aplikanata za koje je ova podrška ograničena.

Tabela 6:

Pregled posebnih uslova i o graničenja za ostvarivanje podrške iz programa

|  |  |  |  |
| --- | --- | --- | --- |
|  | **Poseban cilj / Vrsta podrške**  | **Preduslovi** | **Ograničenja** |
| **A.** | **Razvoj malih preduzeća** |  |  |
| **I/A** | Izgradnja, proširenje ili adaptacija industrijskih objekata | * da aplikant ne raspolaže drugim objektima, ili da u postojećim objektima nema na raspolaganju dovoljno adekvatnog prostora za rad novih radnika.
 | * nije za aplikante koji su u periodu od protekle dvije godine ostvarili podršku za izgradnju, proširenje ili adaptaciju objekata iz ovog programa
 |
| **II/A** |  Nabavka mašina, opreme i uređaja za proizvodnju uvođenjem novih tehnologija | * mašine i oprema koje se planiraju nabaviti moraju primjenjivati noviju tehnologiju u procesu proizvodnje od postojeće, ili
* da je nabavka mašina, uređaja i opreme zasnovane na CAD/CAM tehnologijama, izuzev u slučaju da tražene tehnologije nisu za njih primjenjive.
 | * Nema
 |
| **III/A** | Provođenje aktivnosti na unaprijeđenu sigurnosti na radu i zdravlja radnika  | * da je planirana nabavka zaštitne i druge opreme za proizvodne radnike.
 | * podrška za ove namjene je ograničena samo u slučaju da su projektom predviđene i druge aktivnosti koje za rezultat imaju otvaranje novih radnih mjesta.
* u slučaju manje ili hitne potrebe i podnešenja zahtjeva za sredstvima podrška se može pružiti i u slučaju da rezultat aktivnosti nije zapošljavanje novih radnika.
 |
| **IV/A** | Mjere koje doprinose povećanju plata zaposlenih radnika | * nema
 | * podrška za ove namjene je ograničena samo u slučaju da su projektom predviđene i druge aktivnosti koje za rezultat imaju otvaranje novih radnih mjesta.
 |
| **V/A** | Druge mjere | * da je rezultat aktivnosti zapošljavanje novih radnika
 | * Nema
 |
| **B** | Ra**zvoj izvozno orjentisane prerađivačke industrije** |  |  |
| **I/B** | izgradnji, rekonstrukciji ili proširenju industrijskih objekata | * da ne raspolaže drugim objektima, ili da u postojećim objektima nema na raspolaganju dovoljno adekvatnog prostora za rad novih radnika.
 | * nije za aplikante koji su u periodu od protekle dvije godine ostvarili podršku za izgradnju, proširenje ili adaptaciju objekata iz ovog programa
 |
| **II/B** | Nabavka mašina i opreme neophodnih za proizvodnju novih proizvoda ili proširenje proizvodnje uvođenjem novih tehnologija | * mašine i oprema koje se planiraju nabaviti moraju primjenjivati noviju tehnologiju u procesu proizvodnje od postojeće.
* da je nabavka mašina, uređaja i opreme zasnovane na CAD/CAM tehnologijama, izuzev u slučaju da tražene tehnologije nisu za njih primjenjive.
 | * nema
 |
| **III/B** | Nabavka mašina i opreme koje otklanjaju uska grla u procesu proizvodnje sa aktivnostima na otvaranju novih radnih mjesta | * da nabavka mašina, uređaja i opreme doprinosu značajnom poboljšanju cijelokupnog procesa proizvodnje.

  | * Nema
 |
| **IV/B** | Poboljšanju uslova rada, sigurnosti na radu i zdravlja radnika  | * da je planirana nabavka zaštitne i druge opreme za proizvodne radnike, ili
* poboljšanje stanja objekata koji služe za potrebe radnika.
 | * podrška za ove namjene je ograničena samo u slučaju da su projektom predviđene i druge aktivnosti koje za rezultat imaju otvaranje novih radnih mjesta.
* u slučaju manje ili hitne potrebe i podnešenja zahtjeva za sredstvima podrška se može pružiti i u slučaju da rezultat aktivnosti nije zapošljavanje novih radnika.
 |
| **V/B** | Podrška za unaprijeđenje stanja okoliša u industrijskim zonama | * da je planirana aktivnost usmjerena ka ispunjavanju obaveza po važećim aktima (predhodnim saglasnostima, saglasnost ili dozvola),
 | * podrška za ove namjene je ograničena samo u slučaju da su projektom predviđene i druge aktivnosti koje za rezultat imaju otvaranje novih radnih mjesta.
* u slučaju manje ili hitne potrebe i podnešenja zahtjeva za sredstvima podrška se može pružiti i u slučaju da rezultat aktivnosti nije zapošljavanje novih radnika.
 |
| **VI/B** | Podrška za rekonstrukciju saobraćajnica unutar industrijskih zona | * obezbjeđene potrebne saglasnosti za izvođenje radova,
* izrađen predmjer i predračun radova
* dobivena saglasnost Vlade za pokretanje postupka javne nabavke

  | * nema
 |
| **VII/B** | Podrška za rekonstrukciju saobraćajnica i parking prostora | * obezbjeđene potrebne saglasnosti za izvođenje radova,
* izrađen predmjer i predračun radova
* dobivena saglasnost Vlade za pokretanje postupka javne nabavke

   | * nema
 |
| **VIII/B** | Mjere koje doprinose povećanju plata zaposlenih radnika | * nema
 | * podrška za ove namjene je ograničena samo u slučaju da su projektom predviđene i druge aktivnosti koje za rezultat imaju otvaranje novih radnih mjesta.
 |
| **IX/B** | Druge mjere | * nema
 | * nema
 |
| **C.** | **Jačanje sektora usluga** |  |  |
| **I/C** | Izgradnja, rekonstrukcija, proširenje poslovnih objekata | * da je izgradnja, rekonstrukcija ili proširenje objekta neophodno za zapošljavanje novih radnika
* da objekat nije privremenog karaktera,
 | * nije za aplikante koji su u periodu od protekle dvije godine ostvarili podršku za izgradnju, proširenje ili adaptaciju objekata iz ovog programa
 |
| **II/C** | Nabavka mašina, uređaja i opreme  | * da je nabavka novih mašina, uređaja i opreme neophodna za zapošljavanje novih radnika
 | * nije za aplikante koji su u periodu od protekle dvije godine ostvarili podršku isključivo za nabavku novih mašina, uređaja i opreme.
 |
| **III/C** | Mjere koje doprinose povećanju plata zaposlenih radnika | * nema
 | * podrška za ove namjene je ograničena samo u slučaju da su projektom predviđene i druge aktivnosti koje za rezultat imaju otvaranje novih radnih mjesta.
 |
| **D.** | **Podrška u izlasku iz problema prouzrokovanim recesijom** |  |  |
| **I/D** | Pomoć za prevazilaženje problema prouzrokovanim recesijom i gubitkom tržišta | * nema
 | * nema
 |
| **E.** | **Povećanje konkurentskih prednosti** |  |  |
| **I/E** | Pdsticaj za zapošljavanje kadrova u prerađivačkoj industriji | * Da osnovna neto plaća koja je predviđena za novo radno mjesto manja od prosječne plaće u kantonu prema posljednjim objavljenim statističkim podacima.
 | * Da se podsticajem za novo zapošljavanje zapošljavaju radnici na radna mjesta koja su bila popunjena u 2013. godini.
 |
| **II/E** | Podsticaj za nabavku opreme za zaštitu na radu za radnike | -     Nema  | * nije za aplikante koji su kroz prijedlog projekta planirali sredstva za slične namjene.
 |
|
| **III/E** | Podsticaj za obuku i usavršavanje kadrova | -     Nema  | -  Nema |
| **IV/E** | Podsticaj za istraživanje i razvoj | * Da se istraživanje odnosi na razvoj novog proizvoda ili tehnološkog procesa;
* Da se podsticaj traži i vidu prijedloga projekta
 | -  Nema |
| **V/E** | Podsticaj za promotivne aktivnosti  | * Da se promotivna aktivnost obavlja u okviru jedne promotivne kampanje u periodu do 30 dana.
 | -Nema |

 (11.03)

(Finansijski kriteriji)

1. Finansijski kriteriji se primjenju za ocjenu budžeta i troškovne efikasnosti predloženih aktivnosti.
2. Za ocjenjivanje odnosa planiranih troškova i očekivanih rezultata, te adekvatnosti i efikasnosti i ekonomičnosti aktivnosti, primjenjivaće se osnovni i dodatni finansijski kriteriji koji su definisani u tabeli 7.

Tabela 7:

Pregled osnovnih i dodatnih finansijskih kriterija za ostvarivanje podrške iz programa

|  |  |  |  |
| --- | --- | --- | --- |
|  | **Poseban cilj / Vrsta podrške**  | **Osnovni finansijski kriterij** | **Dodatni finansijski kriterij** |
| **A.** | **Razvoj malih preduzeća** |  |  |
| **I/A** | Izgradnja, proširenje ili adaptacija industrijskih objekata | * do 6.000 KM po jednom novootvorenom radnom mjestu
 | * Finansijski kriterij se uvećava za dodatnih 1.000 KM po radniku ukoliko se popunjava kvalifikovanim radnikom iz struke
* Finansijski kriterij se uvećava za dodatnih 2.000 KM ukoliko se radno mjesto popunjava sa VSS u struci
 |
| **II/A** |  Nabavka mašina, opreme i uređaja za proizvodnju uvođenjem novih tehnologija | * do 7.000 KM po jednom novootvorenom radnom mjestu za nabavku mašina, uređaja i opreme nove tehnologije
* do 9.000 KM po jednom novootvorenom radnom mjestu za nabavku CNC mašina i uređaja
 | * Finansijski kriterij se uvećava za dodatnih 1.000 KM po radniku ukoliko se popunjava kvalifikovanim radnikom iz struke
 |
| **III/A** | Provođenje aktivnosti na unaprijeđenu sigurnosti na radu i zdravlja radnika  | * do 50 KM po jednom radniku
 | * nema
 |
| **IV/A** | Mjere koje doprinose povećanju plata zaposlenih radnika | * maksimalno do 6.000 KM
 | * nema
 |
| **V/A** | Druge mjere | * do 7.000 KM po jednom novootvorenom radnom mjestu
 | * Nema
 |
| **B** | Ra**zvoj izvozno orjentisane prerađivačke industrije** |  |  |
| **I/B** | izgradnji, rekonstrukciji ili proširenju industrijskih objekata | * do 7.000 KM po jednom novootvorenom radnom mjestu
 | * Finansijski kriterij se uvećava za dodatnih 1.000 KM po radniku ukoliko se popunjava kvalifikovanim radnikom iz struke
* Finansijski kriterij se uvećava za dodatnih 2.000 KM ukoliko se radno mjesto popunjava sa VSS u struci
 |
| **II/B** | Nabavka mašina i opreme neophodnih za proizvodnju novih proizvoda ili proširenje proizvodnje uvođenjem novih tehnologija | * do 8.000 KM po jednom novootvorenom radnom mjestu za nabavku mašina, uređaja i opreme nove tehnologije
* do 10.000 KM po jednom novootvorenom radnom mjestu za nabavku CNC mašina i uređaja
 | * Finansijski kriterij se uvećava za dodatnih 1.000 KM po radniku ukoliko se popunjava kvalifikovanim radnikom iz struke
 |
| **III/B** | Nabavka mašina i opreme koje otklanjaju uska grla u procesu proizvodnje sa aktivnostima na otvaranju novih radnih mjesta | * do 8.000 KM po jednom novootvorenom radnom mjestu
 | * nema
 |
| **IV/B** | Poboljšanju uslova rada, sigurnosti na radu i zdravlja radnika  | * do 50 KM po jednom radniku
 | * nema
 |
| **V/B** | Podrška za unaprijeđenje stanja okoliša u industrijskim zonama | * do 6.000 KM
 | * nema
 |
| **VI/B** | Podrška za rekonstrukciju saobraćajnica unutar industrijskih zona | * do 100.000 KM
 | * nema
 |
| **VII/B** | Podrška za rekonstrukciju saobraćajnica koje spajaju industrijske zone sa magistralnim cestama i parking prostori za radnike | * do 100.000 KM
 | * nema
 |
| **VIII/B** | Mjere koje doprinose povećanju plata zaposlenih radnika | * maksimalno do 6.000 KM
 | * nema
 |
| **IX/B** | Druge mjere | * do 7.000 KM po jednom novootvorenom radnom mjestu
 | * Nema
 |
| **C.** | **Jačanje sektora usluga** |  |  |
| **I/C** | Izgradnja, rekonstrukcija, proširenje poslovnih objekata | * do 6.000 KM po jednom novootvorenom radnom mjestu
 | * Finansijski kriterij se uvećava za dodatnih 1.000 KM po radniku ukoliko se popunjava kvalifikovanim radnikom iz struke
* Finansijski kriterij se uvećava za dodatnih 3.000 KM ukoliko se radno mjesto popunjava sa VSS u struci
 |
| **II/C** | Nabavka mašina, uređaja i opreme  | * do 7.000 KM po jednom novootvorenom radnom mjestu za nabavku mašina, uređaja i opreme
 | * Finansijski kriterij se uvećava za dodatnih 1.000 KM po radniku ukoliko se popunjava kvalifikovanim radnikom iz struke
* Finansijski kriterij se uvećava za dodatnih 3.000 KM ukoliko se radno mjesto popunjava sa VSS u struci
 |
| **III/C** | Mjere koje doprinose povećanju plata zaposlenih radnika | * maksimalno do 6.000 KM
 | * nema
 |
| **D.** | **Podrška u izlasku iz problema prouzrokovanim recesijom** |  |  |
| **I/D** | Pomoć za prevazilaženje problema prouzrokovanim recesijom i gubitkom tržišta | * nema
 | * nema
 |
| **E.** | **Povećanje konkurentskih prednosti** |  |  |
| **I/E** | Pdsticaj za zapošljavanje kadrova u prerađivačkoj industriji | * 2.500 KM
 | * nema
 |
| **II/E** | Podsticaj za nabavku opreme za zaštitu na radu za radnike | -     do 50 KM po radniku | -  Nema |
|
| **III/E** | Podsticaj za obuku i usavršavanje kadrova | -  maksimalno 2.000 KM  | -  finansijski kriterij se umanjuje za 50 % ukoliko se obuka i usavršavanje odvija u BiH. |
| **IV/E** | Podsticaj za istraživanje i razvoj | * do 10.000 KM
 | -  Nema |
| **V/E** | Podsticaj za promotivne aktivnosti  | * do 1.000 KM
 | -Nema |

1. Pored osnovnih i dodatnih finansijskih kriterija za aktivnosti u okviru svakog posebnog cilja programa, primjenjivaće se i dopunski finansijski kriteriji koji važe za sve posebne ciljeve programa i to:
2. Za projekte koji spadaju u grupu niskih tehnologija (proizvodnja hrane i pića, tekstila, obuće, prerada kože, proizvodnja galanterije i obuće, proizvoda od drveta, izdavačka i štamparska djelatnost) primjenjuju se finansijski kriteriji iz tabele 7.
3. Za projekte koji spadaju u grupu srednje niskih tehnologija (proizvodnja proizvoda od gume i plastike, nemetalnih mineralnih proizvoda, proizvodnju metala i proizvoda od metala, osim mašina i opreme), finansijski kriteriji iz tabele 7. se uvećavaju za 10 %.
4. Za projekte koji spadaju u grupu srednje visokih tehnologija (proizvodnja hemikalija i hemijskih proiizvoda, proizvodnja mašina i uređaja, proizvodnja električnih mašina, aparata, proizvodnja motornih vozila. prikolica i poluprikolica i ostalih saobraćajnih sredstava i proizvodnja i opravka brodova) finansijski kriteriji iz tabele 7 se uvećavaju za 20 %.
5. Za projekte koji spadaju u grupu visokih tehnologija (proizvodnja medicinskih i farmaceutskih proizvoda, proizvodnju kancelarijskih mašina i kompjutera, proizvodnju RTV i komunikacijskih aparata, medicinskih, preciznih i optičkih instrumenata i satova) finansijski kriteriji iz tabele 7. uvećavaju se za 30 %.
6. Za zahtjeve koji se odnose na sanacione elaborate primjenjivat će se kriterij da se maksimalno 25 % troškova sanacionog elaborata može finansirati iz sredstava ovog programa.

(11.4)

(Način rangiranja)

1. Prilikom ocjenjivanja finansijskih i operativnih kapaciteta prednost će se dati aplikantima koji redovno izmiruju obaveze prema porezima i doprinosima u odnosu na aplikante koji imaju reprogram duga, koji su duži vremenski period aktivni na području kantona, koji su veći broj godina poslovali sa dobitkom, koji imaju bolju organizacionu strukturu, koji su u posljednje tri godine provodile slične projekte.
2. Prilikom ocjenjivanja relevantnosti projekta prednost će se davati projektima koji su predviđeni programom, a komisija će voditi računa o raznolikosti i zastupljenosti proizvodnje proizvoda i usluga na području kantona koje su predmet apliciranih projekata.
3. Prednost će se dati aplikacijama koje imaju za cilj realizaciju prioritetnih aktivnosti i mjera predviđenim ovim programom. Posebna pažnja će biti data aplikacijama koje doprinose ostvarivanju više prioritetnih aktivnosti i mjera predviđenih programom.
4. Prednost u pružanju podrške će se dati projektima i zahtjevima koji omogućavaju ostvarivanje većih rezultata koji su predviđeni ovim programom. Prednost će se dati aplikantima koji su u protekle tri godine imali rast broja ukupno zaposlenih radnika.
5. Prilikom ocjenjivanja metodologije ocjenjivat će se metode i predloženi način realizacije aktivnosti. Aplikacije koje imaju bolje razrađenu metodologiju i koherentniji plan implementacije projekta ili zahtjeva će imati prednost pri rangiranju.
6. Prilikom ocjenjivanja održivosti projekta, prednost imaju aplikacije koje na sveobuhvatniji način rješavaju problem i omogućavaju ostvarivanje rezultata, koje provode aktivnosti koje su bolje povezane sa potrebama prerađivačkog sektora i koje mogu dugoročno osigurati nastavak aktivnosti i nakon završetka projekta.
7. Prikom ocjenjivanja budžeta i troškovne efikasnosti prednost će se dati aplikacijama koje bolje ispunjavaju finansijske kriterije programa.

TAČKA 12.

NAZIV KORISNIKA SREDSTAVA

 (12.1)

 (Direktni i indirektni korisnici sredstava)

1. Direktni korisnici sredstava programa su lica koja ispunjavaju opšte i posebne uslove programa i koji su uspješno završili proces apliciranja, selekcije i evaluacije i koji su uspješno rangirani za korištenje sredstava iz ovog programa.
2. Indirektni korisnici sredstava su lica koja imaju status implementatora sredstava iz programa u slučaju kada je cilj programa pružanje podrške za dva ili više direktnih korisnika sredstava.
3. Korisnici i implementatori sredstava iz programa se određuju Odlukom Vlade Bosansko-podrinjskog kantona Goražde.

(12.2)

 (Indirektni korisnici sredstava)

1. U slučaju kada se realizacijom projekta omogućava poboljšanje položaja dva ili više korisnika sredstava iz tačke 12.1.1. sredstva iz programa se realizuju putem indirektnih korisnika sredstava koji imaju status implementatora.
2. Implementatori sredstava imaju isti status u procesu odobravanja sredstava kao i direktni korisnici sredstava, s tim da je implementator obavezan jasno naznačiti koji udio sredstava će se utrošiti za svako lice koje ima status direktnog korisnika sredstava.
3. Indirektni korisnici sredstava koji imaju status implementatora mogu biti:
4. Privredna komora Bosansko-podrinjskog kantona Goražde ukoliko je projektom predviđeno pružanje istih ili sličnih aktivnosti za najmanje dva lica koja imaju status direktnog korisnika sredstava u okviru petog posebnog cilja Programa,
5. Direkcija za ceste Bosansko-podrinjskog kantona Goražde ukoliko je projektom predviđena izgradnja cestovne infrastrukture koju koriste ili imaju pravo korištenja najmanje dva direktna korisnika sredstava u okviru 1. i 2. i 3. posebnog cilja programa.
6. Indirektni korisnici, odnosno implementatori ne moraju ispunjavati opšte i posebne uslove iz tačke 9.3. i 9.4. ovog programa.

(12.3)

 (Prednost u implementaciji sredstava putem indirektnih korisnika)

U slučaju da se projektom doprinosi poboljšanju stanja za dva ili više direktna korisnika sredstava, ministarstvo privrede će prednost davati implementaciji sredstava putem indirektnih korisnika sredstava.

(12.4)

(Registar korisnika)

Ministarstvo za privredu Bosansko-podrinjskog kantona Goražde vodi registar korisnika u kojem se nalaze svi relevantni podaci o datoj državnoj pomoći u okviru ovog programa za period od pet godine od godine dobijanja državne pomoći.

TAČKA 13.

PROCJENA REZULTATA

 (13.1)

 (Pregled očekivanih rezultata podrške)

1. Očekivani rezultati Programa podrške razvoju privatnog sektora i izvoznih kompanija su:
* Povećanje broja novih radnih mjesta malim preduzećima iz oblasti prerađivačke industrije
* Povećanje broja novih radnih mjesta u srednje velikim i velikim privrednim društvima u oblasti prerađivačke industrije
* Povećan obim poslovanja i kvalitet pružanja usluga, broj zaposlenih u tercijalnom sektoru i povećanje broja specijalističkih usluga za potrebe prerađivačke industrije
* Spriječen veći gubitak radnih mjesta
* Poboljšana konkurentska prednost u oblasti ljudskih resursa, istraživanja i razvoja i unaprijeđenje uslova rada zaposlenih radnika.
1. Aplikanti su dužni u prijedlogu projekta navesti specifične rezultate koji su direktno povezani sa djelatnošću privrednih društava i moraju biti mjerljivi i jasno vremenski određeni.
2. Sve aplikacije koje se podnose za finansiranje iz sredstava programa će biti procjenjivani u odnosu na njihove očekivane rezultate. Očekivani rezultati prijedloga projekata i zahtjeva za sredstvima se procjenjuju u odnosu na očekivane rezultate programa.

(13.2)

(Kvantitativni pregled očekivanih rezultata)

1. Mjerenje rezultata aktivnosti će se vršiti na osnovu rezultata monitoringa implementacije i rezultata obilaskom korisnika na terenu i na osnovu pismenih izvještaja korisnika sredstava.
2. U cilju osguranja procjene rezultata programa odabrani korisnici koji su dobili podršku dužni su nakon utroška odobrenih sredstava dostaviti Ministarstvu za privredu Bosansko-podrinjskog kantona Goražde Izvještaj o provedenim aktivnostima koja su odobrena za finansiranje iz programa. Odabrani korisnici dužni su dostavljati jedan izvještaj i jedan na polovni i jedan na kraju perioda implementacije projekta. Forma i sadržaj Izvještaja o utrošku sredstava će biti dostavljena svim korisnicima sredstava.

 Tabela 8:

Tabelarni pregled minimalnih očekivanih rezultata i očekivanih maksimalnih iznosa podsticaja

|  |  |  |  |
| --- | --- | --- | --- |
| **Očekivani rezultat** | **Minimalni očekivani rezultat** | **Jedinica rezultata** | **Minimalni broj** |
| Povećanje broja zaposlenih u malim preduzećima iz oblasti prerađivačke industrije | Broj podržanih projektnih aktivnosti | Projekat | 5 |
| Minimalni broj novih radnih mjesta u malim preduzećima | Radno mjesto | 11 |
| Povećan broj novih radnih u srednje velikim i velikim privrednim društvima iz oblasti prerađivačke industrije. | Broj podržanih projektnih aktivnosti | Projekat | 5 |
| Minimalni broj novih radnih mjesta u srednjim i velikim privrednim društvima iz prerađivačke industrije | Radno mjesto | 30 |
| Poboljšani uslovi rada radnika i uslova u kojima radnici rade | Projekat | 2 |
| Broj radnika u prerađivačkoj industriji kojima su osigurani bolji uslovi rada  | Radnik | 500 |
| Povećan broj novih radnih mjesta u sektoru usluga | Minimalno sedam privrednih društava povećalo broj zaposlenih | Projekat | 8 |
| Minimalno ukupno novootvorenih radnih mjesta u sektoru usluga | Radno mjesto | 17 |
| Zadržana radna mjesta kroz mjere zaštite od recesije | Podržano minimalno jedno privredno društvo | Zahtjev - sanacioni program | 1 |
| Dugoročno zadržana radna mjesta na održiv način | Radno mjesto | 30 |
| Podsticajne mjere za razvoj konkurentskih prednosti | Zaposleni novi kadrovi u metalnoj industriji | Mašinski inžinjer | 4 |
| Poboljšani uslovi rada radnika | Radnik | 500 |
| Osigurana obuka kadrova i radnika | Osoba | 5 |
| Pokrenut minimalno jedan projekat istraživanja i razvoja novog proizvoda za inostrano tržište | Projekat | 1 |
| Pokrenute aktivnosti na promociji i marketingu  | Privredno društvo | 5 |

(13.3)

(Monitoring implementacije programa)

1. Monitoring se provodi sa ciljem utvrđivanja da li se implementacija podržanih aktivnosti provodi u skladu sa potpisanim Ugovorima i u skladu sa odredbama ovog programa. U cilju osguranja procjene rezultata odabrani korisnici su dužni nakon utroška odobrenih sredstava dostaviti Ministarstvu za privredu Bosansko-podrinjskog kantona Goražde izvještaj o provedenim aktivnostima koja su odobrena za finansiranje iz programa.
2. Nadzor realizacije programa vrši Ministarstvo za privredu Bosansko-podrinjskog kantona Goražde.
3. Mjerenje rezultata i provedenih aktivnosti će se vršiti na osnovu periodičnog monitoringa implementacije projekta sačinjavanjem zapisnika uz koji će biti sva neophodna dokumentacija kojom se dokazuje implementacija namjenskog utroška dodjeljenih sredstava.
4. U slučaju da rezultati monitoringa ukažu na značajan zaostatak u ispunjavanju ugovorenih obaveza, Ministarstvo za privredu predlaže Vladi Bosansko-podrinjskog kantona Goražde donošenje Odluke o povratu dodjeljenje državne pomoći ili preusmjeravanje u skladu sa odredbama programa.

TAČKA 14.

PROCJENA NEPREDVIĐENIH RASHODA I RIZIKA

(14.1)

 (Nepredviđeni rashodi)

1. Nepredviđeni rashodi mogu se pojaviti u slučaju povećane potražnje za podsticajnim mjerama obzirom da je 2012. godina prva godina uvođenja podsticajnih mjera ovog tipa. Nepredviđeni rashodi za ostale programom predviđene aktivnosti mogu se pojaviti samo kao rezultat promjena unutar interne strukture samog programa, ali ne i do povećanja ukupnih nepredviđenih rashoda programa.
2. Kako bi se smanjili nepredviđeni rashodi unutar sheme podsticaja uvedene su kvote obima ostvarivanja podsticaja. Dodatno obezbjeđenje za nepredviđene rashode je uvedeno kroz minimalne i maksimalne vrijednosti izdataka za svaki specifični cilj čime je program dodatno zaštićen od nepredviđenih rashoda.

(14.2)

(Rizici)

1. Na osnovu iskustava iz implementacije programa mogući rizici programa su usklađenost programa sa svim specifičnim razvojnim potrebama privrede kantona. Kako bi se povećala mogućnost za podršku većem broju faktora razvoja privrede, a posebno izvozno orjentisane prerađivačke industrije u programu za 2013. godinu su uvedene novine koje omogućavaju ciljanu podršku identifikovanim prioritetnim aktivnostima i mjerama.
2. Kako bi se smanjili rizici u procesu implementacije programa uvedene su novine i u procesu selekcije i monitorigu aktivnosti koje su podržane u okviru ovog programa. Novine se odnose u omogućavaju službenicima terenske posjete i prikupljanje dodatnih informacija neophodnih za proces selekcije, te monitoring u toku same implementacije aktivnosti i mjera koje su podržane ovim programom.
3. Aplikanti su dužni planirati odgovarajuće mjere koje će poduzeti u slučaju ostvarivanja rizika koji mogu uticati na ostvarivanje ciljeva i rezultata koji su predviđeni u aktivnostima i mjerama za koje su dobili podršku iz ovog programa.

TAČKA 15.

POTREBAN BROJ RADNIKA ZA PROVOĐENJE PROGRAMA

Za provođenje programa su nadležni zaposleni u Ministarstvu za privredu Bosansko-podrinjskog kantona Goražde i program ne zahtjeva angažovanje dodatnih radnika na provođenju programa, izuzev za korištenje vanjskih usluga za potrebe izrade baze podataka registra korisnika.

Broj: 04-14-1108-2/13 **M I N I S T A R**

Goražde, 23.05.2013.godine \_\_\_\_\_\_\_\_\_\_\_\_\_\_\_\_\_\_\_\_\_

Demir Imamović, dipl.ecc

Saglasnost na ovaj Program dala je Vlada Bosansko-podrinjskog kantona Goražde, Odlukom broj:03-14-877 /13, dana 22.05. 2013. godine.